Dituduh Cuba ‘Pau Duit’, Adik Penunggang Motosikal Tampil Jelaskan Situasi Sebenar

Tular satu rakaman video dashcam yang dikongsikan semula oleh Twitter @malaysiavirall, ada seorang penunggang motosikal dituduh cuba ‘pau duit’ daripada pemandu kereta yang berada di belakangnya.

Pada awal video berkenaan penunggang motosikal itu berhenti di lorong tengah, lalu dia bergerak ke lorong sebelah kanannya dan duduk di hadapan sebuah kereta.

Sementara menunggu lampu isyarat merah, penunggang motosikal itu secara tiba-tiba ‘mengundur’ lalu melanggar bahagian hadapan kereta terbabit. Kemudian, seperti berlaku pertelingkahan kecil di antara penunggang motosikal dengan pemandu kereta tersebut.

Bagaimanapun tidak dapat dipastikan apa yang dipercakapkan kedua-dua pihak kerana tiada audio pada detik-detik awal rakaman video tersebut.

Senang keje abang ni nak pau duit orang. pic.twitter.com/RaNIjaHm9W

— MALAYSIA MOST VIRALL (@MALAYSIAVIRALL) December 1, 2022

Tindakan penunggang motosikal itu mengundang pelbagai persepsi netizen, ramai yang berkongsi pendapat bahawa lelaki tersebut sengaja ‘buat-buat terlanggar’ supaya dapat sedikit wang pampasan daripada pemandu kereta.

Bagaimanapun, satu akaun Twitter @zarryzulkifli tampil memberikan penjelasan mengenai kejadian sebenar yang berlaku kepada abangnya. Dalam ciapan tersebut, @zarryzulkifli menyatakan abangnya mengundur ke belakang kerana bimbang dilanggar oleh kenderaan lain yang sedang membelok dari arah laluan bertentangan.

Kemudian, abangnya terperasan ada terlanggar sedikit bahagian nombor plat kereta yang ada di belakangnya. Bagaimanapun pemandu kenderaan didakwa keluar daripada kereta bersama kayu sambil memaki hamun abangnya dengan kata-kata kesat.

1. Untuk makluman lelaki di dlm video tersebut adalah abang saya dan asalnya dia meletakkan motor di depan kereta putih, dan apabila trafic light di laluan hadapan hijau dia cuba undurkan motor sedikit untuk elak dilanggar. Kemudian dia perasan dia terlanggar sedikit nombo plat > https://t.co/AEvgEMIXp7

— zarry🍓 (@zarryzulkifli) December 1, 2022

Menurut @zarryzulkifli lagi, pemandu kereta itu didakwa sengaja menyunting membuat audio pada awal video berkenaan sehingga menyebabkan abangnya dituduh sebagai scammer cuba ‘pau duit’ oleh netizen.

Bagi mengelakkan perkara ini berpanjangan, adik penunggang motosikal itu menjelaskan bahawa satu laporan polis cover report telah dibuat di Balai Polis Desa Jaya bagi mempertahankan diri abangnya.

Laporan polis yang telah dibuat setakat ini. pic.twitter.com/FlBCzJogQA

Dia berharap agar pihak berkuasa dapat selesaikan kes ini dengan kadar segera agar netizen tidak lagi menimbulkan sebarang spekulasi tanpa bahan bukti yang kukuh.

Walaupun penjelasan telah dibuat, netizen tetap berpendapat penunggang motosikal itu seolah-olah sengaja mencetuskan ‘kemalangan kecil’ itu berdasarkan gerak-geri dari awal rakaman video.


Dituduh Duduk Berdua Bersama Lelaki Dalam Bilik Hotel, Tiz Zaqyah Label ‘Busuk Hati’ Untuk Yang Bertanya

Pelakon cantik, Tiz Zaqyah menjadi perbualan ramai apabila memuat naik video di akaun TikToknya menunjukkan dirinya berada di sebuah bilik hotel.

Menerusi video TikTok yang tular, pelakon berusia 34 tahun itu dilihat membuat trend dalam aplikasi TikTok dengan menghempaskan badannya di atas katil secara perlahan atau slowmo.

Walau bagaimanapun, ada sesuatu yang menarik perhatian netizen iaitu kelibat seorang lelaki yang sedang menggosok baju bersamanya di dalam bilik itu.

Kemudian, timbul pula dakwaan daripada netizen bahawa Tiz Zaqyah atau nama sebenarnya Siti Zaqyah Abdul Razak, membawa lelaki masuk ke dalam bilik bersama dan berdua-duaan.

Menjengah ke ruangan komen, kebanyakkan netizen mempertikaikan status Tiz Zaqyah sudah berkahwin atau tidak kerana satu bilik bersama lelaki yang bukan mahram.

Sementara itu, Tiz tampil menjawab dakwaan tersebut dengan mengatakan bilik itu adalah bilik solekan dan wardrobe untuk bersiap semasa dia di set pengambarannya.

Menerusi laman Twitter Tiz pula, dia turut terhibur apabila melihat netizen busuk hati sibuk komen sebegitu. Menurut Tiz Zaqyah, beliau memaklumkan bilik tersebut sememangnya dikhaskan untuk bersolek serta menukar pakaian.

Beliau juga turut meluahkan rasa berang terhadap mereka yang didakwa beliau sebagai ‘busuk hati’ kerana mereka bertanya.


3 Filem Transformers Akan Ditayangkan Setiap Tahun Bermula 2017

Studio di sebalik kejayaan siri Transformers, Paramount dalam kenyataannya akan menerbitkan 3 filem Transformers berturut-turut pada tahun 2017, 2018 dan 2019. Filem terakhir franchise ini, Transformers: Age Of Extinction berjaya membuat lebih USD1 billion jualan tiket dan box office di banyak negara. Paramount tidak teragak-agak untuk menerbitkan 3 lagi filem dari siri itu kerana ianya pasti membawa pulangan yang lumayan.

Sesuatu perlu dilakukan kerana Age Of Extinction hanya mendapat rating 18% di laman Rotten Tomatoes, laman web untuk pengkritik filem dari serata dunia. Tetapi Paramount seperti tidak mengendahkan rating tersebut dan walaupun mereka keluar dengan filem yang baru, Transformers sudah mempunyai peminat mereka yang tersendiri dan pasti filem yang akan datang boleh mengulangi pencapaian Age Of Extinction.

Mark Wahlberg dikabarkan akan berlakon dalam beberapa lagi filem Transformers dan Michael Bay terus diberi kepercayaan untuk mengarah siri ini. Mengikut jadual, Transformers 5 akan ditayangkan pada Jun 2017, Transformers 6 pada June 2018, dan Transformers 7 pada Jun 2019. Harap siri yang ke-5 franchise ini akan lebih baik dari Age Of Extinction.


Dituduh Guna Steroid Untuk Bina Otot, Kim Jong Kook Tampil Jelaskan Perkara Sebenar

Sebut sahaja rancangan realiti Running Man, pasti ramai yang mengenali Kim Jong-kook dimana turut dikenali dengan nama Sparta. Ramai berasa kagum dengan Kim Jong-kook kerana memiliki tubuh yang sasa walaupun usianya bukanlah muda.

Terbaharu, seorang ahli bina badan Kanada iaitu Greg Doucette mendakwa Kim Jong-kook menggunakan bahan terlarang, steroid bagi mendapatkan bentuk badan ‘sado’ yang dimilikinya dan menyatakan mustahil untuk memiliki bentuk badan seperti itu pada usia 45 tahun.

Tambahnya, individu berusia 45 tahun seperti Jong-kook tidak mempunyai tahap testosteron yang menggambarkan bentuk badannya sekarang. Malah, Doucette sanggup bertaruh wang $1 juta (~RM4.16 juta) bahawa Kim Jong-kook menggunakan bahan terlarang.

Hal tersebut mendapat perhatian Kim Jong-kook dan beliau memuat naik sebuah entri baru di saluran YouTube miliknya bagi membalas dakwaan tersebut. Bukan itu sahaja, Kim Jong-kook turut mahu menjalani ujian dopping untuk membuktikan dirinya tidak mengambil steroid.

Tambahnya, hasil badannya itu merupakan hasil usahanya tidak berhenti bersenam dan juga mengamalkan gaya hidup sihat. Malah, Kim Jong-kook juga mengatakan jika sudah terbukti, Doucette boleh menyimpan sahaja wang yang ditaruhkan itu.

Hal ini juga mendapat perhatian para peminat Kim Jong-kook dan rata-rata peminat memberikan sokongan kepadanya kerana tahu bagaimana beliau berusaha untuk mendapatkan badan ‘sasa’ seperti itu.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Mahu Ajak Jennie Blackpink Keluar Makan Malam, Lelaki Ini Sanggup Bayar Papan Iklan Berharga RM123,000

Pulang Ke Malaysia Selepas 2 Tahun Terkandas, Jururawat Ini ‘Diserang’ Netizen Singapura


Dituduh Guna Tangkal, KJ Jawab 4 ‘Jin’ Ini Berkesan Untuk Lindungi Malaysia

Setiap minggu, pasti ada sahaja dakwaan yang dibuat golongan antivaksin terhadap Menteri Kesihatan, YB Khairy Jamaluddin serta mereka yang memilih untuk menerima vaksin.

Terbaharu, sebuah lagi dakwaan tular di sebuah group di Telegram yang mengatakan YB Khairy Jamaluddin menggunakan empat tangkal pada tangan kiri yang mengandungi 4 jenis jin dan syaitan dalam usaha untuk melindungi diri beliau.

Menariknya, dakwaan tersebut berjaya mendapat perhatian YB Khairy Jamaluddin di mana beliau tampil menafikan perkara tersebut menerusi platform Instagram Stories.

Menurut YB KJ, beliau tidak menggunakan tangkal sebaliknya menggunakan 4 jenis ‘jin’ vaksin yang terdiri daripada Pfizer, AstraZeneca, Sinovac dan CanSino bagi melindungi Malaysia.

Jawapan balas beliau terhadap dakwaan daripada golongan yang menolak vaksin ini turut mendapat perhatian netizen yang terhibur dengan gaya beliau yang menjawab dengan penuh sinis. Berikut merupakan respon netizen mengenai isu ini.

pandai betol reka cerita🤣🤣🤣… dunia khayalan dunia impian hahaha

— nurulasyikin🇲🇾 (@AsyikinHartnett) October 17, 2021

— Ari ✨🇲🇾 (@malaysiadude) October 17, 2021

Untuk pengetahuan, kenyataan beliau yang mahu ‘susahkan’ mereka yang menolak vaksin semalam nyata membuatkan golongan ini berang serta melabelkan beliau dengan pelbagai tohmahan yang negatif.

Tular pada bulan lalu apabila Pendelela tampil menjelaskan sikap sebenar KJ selepas tular gambar beliau membuat lawatan mengejut di hospital.

Tular Gambar Buat Lawatan Mengejut Di Hospital, Pandelela Dedahkan Sikap Sebenar KJ

Khairy Jamaluddin Beri Amaran Hidup Akan Jadi Lebih Sukar Buat Anti Vaksin

Hampir 2 Tahun Tiada Kerja, Mila Jirin Tidak Puas Hati KJ Belum Sedia Buka Majlis Sosial


Dituduh Hanya Ambil Pekerja Kaum Cina Sahaja, Ini Kenyataan Rasmi Bonia

Bonia semalam dikecam oleh orang ramai selepas didakwa menjadi tempat kerja untuk satu kaum sahaja.

Ini selepas satu video yang berdurasi pendek yang dimuat naik di laman TikTok tular di beberapa platform sosial media yang lain.

Wowww interesting ya workers Bonia pic.twitter.com/GfqagIAI0X

Video itu sebenarnya diambil dengan niat yang baik, iaitu untuk menunjukkan persekitaraan kerja di jenama Bonia.

Namun apa yang kurang enak di mata netizen adalah kesemua pekerja Bonia adalah datang dari kaum Cina.

Buatlah perangai hanat mcm ni pentingkan 1 bangsa ko je. lps tu bangsa ko jugak la bising acah2 terpaling susah nak cari makan kat Msia.

— Ketua Hong (@starennis) April 30, 2022

Only for Chinese meh?? I thought this is malaysian company

Bonia tidak mengambil masa yang lama untuk menjawab tuduhan netizen.

Dalam satu kenyataan yang dimuat naik, Bonia menyatakan bahawa kepelbagaian adalah prinsip penting yang mereka utamakan.

We see you, we hear you #bonia pic.twitter.com/jUnfHgpe9u

“Kami adalah, dan sentiasa menjadi, sebuah syarikat yang berbangga dengan memupuk budaya kerja yang inklusif.

“Daripada lembaga pengarah kami kepada kakitangan pengurusan dan pejabat dan barisan hadapan, kami berbangga mempunyai bakat yang datang dari pelbagai latar belakang.”

Bonia juga turut menyatakan bahawa video yang tular itu tidak menunjukkan keseluruhan jenama tersebut.

‘Orang Malaysia dah tak reti Bahasa Melayu ke?’ – PPIM tegur iklan RapidKL guna bahasa Cina. Rujuk pautan di bawah untuk membaca.

‘Orang Malaysia Dah Tak Reti Bahasa Melayu Ke?’ – PPIM Tegur Iklan RapidKL Guna Bahasa Cina

‘Apek Cina’ Ini Jelaskan Kenapa Masyarakat Cina Mahukan Anwar Ibrahim Sebagai PM

Sudah Sebati Dengan Loghat ‘Ganu’, TikTok Wanita Cina Ini Buat Netizen Teruja


Dituduh Hidang Daging Babi, Restoran Sushi Jiro Nafikan Dakwaan Wanita Ini

Sushi Jiro merupakan salah satu restoran sushi yang terkenal di Malaysia dan juga digemari oleh ramai rakyat Malaysia, baik yang muda mahupun tua.

Terbaharu, muncul khabar angin di Facebook apabila seorang wanita mendakwa sebuah restoran sushi di Central i-City Shah Alam dikhabarkan menghidangkan daging babi. Menerusi perkongsian tersebut, kakitangan Sushi Jiro yang memaklumkan bahawa restoran tersebut menghidangkan babi dan tidak membenarkannya bersama keluarga masuk ke restoran itu.

Perkongsian wanita tersebut yang dikenali sebagai Emma telah mendapat perhatian netizen dan kini perkongsian tersebut telah dipadamkan. Akan tetapi, perkongsiannya sudah tersebar luar di media sosial.

Nasib x minat shushi😂 pic.twitter.com/PXy577hI19

— єℓ ρяσƒєѕѕσя⚡ (@cyberpunxxxx) March 24, 2021

Lantaran itu, Sushi Jiro dalam satu kenyataan telah menafikan pertuduhan wanita tersebut dimana pihaknya tidak menjual daging babi pada sushi mereka. Malah, tuduhan yang dilemparkan akan disiasat oleh pihak Sushi Jiro dan tindakan sewajarnya akan diambil.

Untuk pengetahuan anda, Sushi Jiro tidak disahkan halal di Malaysia tetapi menu utamanya adalah sushi dan ramen tidak termasuk daging babi. Bukan itu sahaja, restoran ini tidak menghidangkan alkohol tetapi ada hidangan yang menggunakan mirin atau cooking sake. Apakah pendapat anda akan isu ini?

Sementara itu, kami kongsikan beberapa artikel berkaitan restoran yang pernah dituduh menjual daging babi pada pautan di bawah ini.

Restoran Berstatus Halal Didakwa Guna Daging Babi Dalam Mee Kari?

Nafi Guna Daging Babi Dalam Mee Kari, OLDTOWN Sedia Ambil Tindakan Buat Penuduh

Didakwa Guna Daging Babi Dalam Mee Kari, KPDNHEP Sahkan Tiada DNA Babi Ditemui


Dituduh Hina Melayu Dengan Poster BABI, Namewee Akhirnya Buka Mulut

Filem BABI yang diarahkan oleh pengarah Malaysia, Namewee telah mendapat perhatian netizen terutama sekali rakyat Malaysia. Bukan pencapaian filem yang menjadi buah mulut tetapi ada segelintir pihak mendakwa poster filem tersebut menyentuh sensitiviti kaum melalui tulisan-tulisan yang terdapat dalam poster filem berkenaan.

Malah, terdapat laporan polis juga dibuat terhadap Namewee disebabkan poster tersebut. Lantaran itu, Namewee telah ‘buka mulut’ akan isu tersebut dalam satu video yang dikongsinya di Facebook miliknya semalam.

Beliau yang dituduh menghina orang Melayu dan bersikap perkauman menyangkal kenyataan tersebut. Menurutnya, jika beliau bersikap ‘racist’ pastinya beliau tidak akan mengambil pelakon berbangsa Melayu dan lain-lain kaum serta tidak akan meletakkan sari kata bahasa Melayu dalam filemnya.

Tambahnya, filem BABI itu tidak akan ditayangkan di Malaysia dan hanya ditayangkan di festival filem antarabangsa di 4 tempat berbeza. Malah, pihaknya tidak akan memohon kepada mana-mana pertubuhan bertanggungjawab di Malaysia untuk menayangkan filem berkenaan.

Ini kerana, ada segelintir ekstremis yang tidak tahu malu, suka menghasut dan sering menggunakan isu perkauman untuk mencapai tujuan politik mereka masing-masing. Difahamkan, pihaknya tidak menerima wang untuk menghasilkan karya ini dan juga tidak mendapat sebarang keuntungan dengan tayangkan filem tersebut di festival filem antarabangsa.

Untuk rekod, filem BABI ini telah tercalon dalam empat festival filem antarabangsa, iaitu Open World Toronto Film Festival (kategori pengarah terbaik dan pelakon terbaik), Around International Film Festival Berlin (Best Feature Film), International Thai Film Festival 2020 dan Taipei Golden Horse Film Festival (Best Original Film Song).

Tahukah anda bahawa filem-filem Yasmin Ahmad akan ditayangkan di Netflix? Klik pada pautan di bawah ini untuk ketahui lebih lanjut.

Koleksi Filem Yasmin Ahmad Bakal Disiarkan Di Netflix Bermula Jumaat Ini

Park Eun Seok Curi Tumpuan Netizen Dengan Bawa Dua Watak Berbeza Dalam Drama The Penthouse

Alice In Borderland, Siri Thriller Hebat Yang Sedang ‘Trending’ Di Netflix


Dituduh Jadi Bapa Ayam, Graduan Perubatan Jordan Ini Sebenarnya Dianiaya Dan Tidak Bersalah

Graduan Perubatan Jordan Bapa Ayam? Tidak lama sebelum ini, media sosial pernah bergegar dengan berita berkenaan graduan perubatan Jordan yang ditangkap melakukan perbuatan muncikari (Bapa Ayam).

Kes itu menjadi viral, sensasi dan menjadi sebutan ramai. Saya sendiri hairan, siapalah graduan tersebut, kerana tempat saya belajar ialah di Jordan, dan hanya ada satu universiti perubatan yang menjadi tumpuan pelajar-pelajar Malaysia belajar di sana, iaitu Jordan University of Science & Technology (JUST).

Pelajar-pelajar Malaysia yang mengambil perubatan dan pergigian di sana, biasanya akan menetap di Irbid, tempat pelajar-pelajar Malaysia yang belajar di Yarmouk University, menetap.

Alangkah terkejutnya, tak lama lepas saya menyiasat sedikit, gambar yang saya lihat ialah gambar sahabat saya, Luqman Zulkepli, terpapar.

Walaupun belum lagi disabitkan bersalah, tambah lagi Luqman telah membuat pengakuan tidak bersalah, wajah Luqman telah disebarkan akhbar-akhbar dan laman media sosial. Akibatnya, Luqman menjadi bahan keji dan maki terlalu ramai orang. Wajahnya yang viral atas sebab yang busuk sebegitu, membuatkan hidupnya sedikit sebanyak terkesan.

Luqman sebenarnya kenalan saya selama empat tahun di Irbid. Saya pernah serumah dengannya semasa saya tahun satu di sana dahulu, dan kami sebenarnya pernah berusrah bersama-sama, berprogram bersama-sama. Jadi saya memang ada kepercayaan bahawa Luqman tidak sesekali bersalah.

Saya sangat kenal karakter Luqman. Pastinya dia diperangkap atau ada berlaku salah faham. Itu kata hati saya. Namun atas hormat kepada sistem perundangan kita, saya dan ramai rakan kami yang lain, menahan diri untuk bersuara dan menanti keputusan undang-undang.

Alhamdulillah, kami mendapat khabar bahawa kini, kes terhadap Luqman telah pun digugurkan. Digugurkan bukan kerana kekurangan bukti. Tetapi digugurkan kerana TIDAK ADA BUKTI untuk mensabitkan beliau dengan aktiviti muncikari – Bapa Ayam – yang terkutuk itu. Ini bermakna, sebagaimana jangkaan kami, Luqman memang tidak terlibat.

Pun begitu, berita pengguguran kes ini tidak kita lihat mendapat liputan akhbar-akhbar, laman viral, terutamanya pihak-pihak yang telah mendedahkan wajah Luqman dengan headline mengaitkannya beliau sebagai Bapa Ayam yang terlibat dengan aktiviti pelacuran.

Di sini, saya sekadar laksanakan tanggungjawab saya sebagai seorang kenalan, sebagai seorang sahabat, untuk membersihkan nama Luqman Zulkepli di media sosial ini.

Besar harapan saya, media-media yang terlibat membuat liputan kes Luqman awal-awal dahulu, terutama yang sebarkan wajahnya, kini buatlah liputan juga berkenaan pengguguran kesnya. Bersihkan semula namanya.

Saya berharap juga bantuan rakan-rakan yang ikuti saya, untuk bantu saya sebar luas tulisan ini. Bantu saya bersihkan nama sahabat saya ini. Terima kasih!

Jordan sebenarnya sebuah negara yang menarik untuk dilawati. Anda boleh baca tentang keindahan negara Jordan di sini.

19 Sebab Kenapa Saya Suka Travel Ke Jordan

Pelajar Malaysia Juara Debat Bahasa Arab Antara Universiti Di Jordan


Dituduh Jadi Punca Kematian Sembilan Beranak, Pemandu Treler Mengaku Tidak Bersalah

Seorang pemandu treler berusia 37, mengaku tidak bersalah sejurus pertuduhan ke atasnya dibacakan secara berasingan di hadapan Majistret Nur Faizah Abdul Sani atas 10 pertuduhan memandu secara berbahaya sehingga menyebabkan 10 individu, termasuk sembilan sekeluarga maut dalam tragedi Sabtu lalu.

Memetik laporan Berita Harian, Mohd Rafi Jaafar yang memandu treler jenis Hanvan didakwa memandu kenderaan dengan cara berbahaya kepada orang awam dan menyebabkan kematian sembilan penumpang sebuah kereta dengan nombor pendaftaran WNL 1061 dan seorang pemandu kereta dengan nombor pendaftaran MAS 6651.

Penumpang kereta yang dinaiki sembilan sekeluarga terdiri daripada Norul Naziah Buyong, 37, dan lapan beradik, Mohd Raid Fathi Abdul Razak, 10 bulan; Puteri Nur Ain Shalwana, 3; Mohd Hidayat Hakimie, 7; Mohd Rokaizat Rezky, 9; Mohd Aizat Syazwan, 10; Puteri Hidayah, 12, Razatul Aliah, 16 dan Mohd Razarul Amin, 17. Manakala seorang pemandu berasingan pula ialah Muhammad Rahimi Rolex, 27.

Tertuduh didakwa melakukan semua kesalahan itu di Kilometer 8.3 Lebuhraya ELITE dari arah Lapangan Terbang Antarabangsa Kuala Lumpur (KLIA) menghala ke arah Shah Alam, kira-kira jam 12.02 malam, 18 Disember lalu.

Dia dituduh mengikut Seksyen 41 (1) Akta Pengangkutan Jalan 1987 yang membawa hukuman penjara sehingga 10 tahun serta denda maksimum RM50,000 jika sabit kesalahan.

Tertuduh tidak diwakili peguam, manakala pihak pendakwaan diketuai Pengarah Pendakwaan Selangor, Mohammad Al-Saifi Hashim dan Mohd Asnawi Abu Hanipah serta Saidah Fasihah Che Yussof.

Pihak pendakwaan menawarkan jaminan RM5,000 bagi setiap pertuduhan dengan seorang penjamin dengan syarat tambahan lesen memandu ditahan dan tertuduh tidak dibenarkan mengganggu saksi, namun Mohd Rafi merayu jaminan dikurangkan atas sebab isterinya tidak bekerja dan kini menjaga seorang anak yang sakit di Hospital Melaka.

Kemudiannya, mahkamah membenarkan ikat jamin RM1,000 bagi setiap pertuduhan bersama syarat tambahan lesen memandu digantung serta merta, selain memerintahkan tertuduh melapor diri di balai polis berdekatan kediamannya pada minggu pertama setiap bulan serta tidak dibenarkan mengganggu mana-mana saksi.

Kes ditetapkan untuk sebutan pada 27 Januari 2022 nanti. Tertuduh sebelum ini direman empat hari bagi membantu siasatan kemalangan membabitkan treler dipandunya dan tiga kereta lain sehingga menyebabkan 10 mangsa maut pada hari Sabtu lalu.

Seorang penjawat awam didenda kerana berniaga sarung tangan untuk mendapatkan kerja membekal dan menghantar sarung kaki kepada kakitangan hospital kerajaan. Baca lebih lanjut melalui pautan di bawah.

Penjawat Awam Kena Denda RM8,000 Kerana Berniaga Sarung Kaki

Berjaya Bida Harta Sajat Bernilai RM132,000, Pembida Dipercayai ‘Ghaib’ Ke Luar Negara


Dituduh Jual Sotong ‘Frozen’ Diperbuat Dari Dubur Babi, Syarikat Ini Nafikan Dakwaan Netizen

Sebelum ini tular dakwaan berkaitan status halal satu produk makanan sejuk beku (frozen) dimana ada individu tidak bertanggungjawab mengatakan cincin sotong tersebut daripada dubur babi walaupun diiktiraf halal oleh JAKIM.

Difahamkan, khabar angin tidak benar itu telah tular di media sosial dan juga dikongsikan sebagai mesej berangkai, lalu mempengaruhi ramai orang terutama sekali golongan berusia yang mudah percaya berita seperti ini.

Amenda la info bukan² orang share kat mak aku ni 😫 pic.twitter.com/PN4FhFlVmN

Lantaran itu, syarikat tersebut menafikan dakwaan itu dalam satu sidang media dan menegaskan akan mengambil tindakan mahkamah terhadap netizen yang menyebarkan dakwaan tidak benar itu.

Menurut Ketua Pegawai Eksekutif Shen Hua Resources, Rodney Soon, pihaknya mendapati dua netizen menyebarkan khabar angin itu di Facebook untuk memburuk-burukkan produk cincin sotong keluaran syarikat induk mereka, Dayou Group di China.

Tambahnya, khabar angin itu menimbulkan panik dalam kalangan masyarakat dan merosakkan imej serta menjejaskan jualan produk mereka lalu menyebabkan syarikat itu mengalami kerugian besar.

Malah, laporan polis telah dilakukan berhubung fitnah yang dilemparkan terhadap produk syarikat mereka. Bukan itu sahaja, cincin sotong itu disahkan oleh Shandong Halal Certification Services Sdn Bhd (SHC), yang dilantik oleh Jabatan Kemajuan Islam Malaysia (JAKIM) sebagai badan pensijilan halal asing di China.

Rodney turut meluahkan rasa kesal terhadap siasatan yang dilakukan JAKIM dan Kementerian Perdagangan Dalam Negeri dan Hal Ehwal Pengguna (KPDNHEP) terhadap produk mereka kerana telah mengambil sampel untuk ujian, tetapi tidak mengeluarkan sebarang laporan mengenai hasil ujian menyebabkan syarikat mereka tidak dapat menafikan fitnah netizen.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Netizen Bengang Lihat Wanita Ini Ditampar Rakan Serumah Gara-Gara Masak Di Dapur Jam 5 Pagi

Netizen Pelik Mengapa Ada Pihak Sanggup Ambil ‘Kak Long’ Untuk Buat Promosi Produk

Dituduh Hidang Daging Babi, Restoran Sushi Jiro Nafikan Dakwaan Wanita Ini


Dituduh Kurus Kerana Ambil ‘Barang’, Naqiu Cabar Individu Sebar Fitnah Bertemunya

Penyanyi atau pemenang Gegar Vaganza musim ke-6, Naqiu daripada kumpulan lelaki Boboy menafikan tuduhan mengambil bahan terlarang disebabkan saiz badannya yang kecil itu.

Menurut Harian Metro, Naqiu mengatakan dia sudah lama berhadapan dengan tuduhan sebegitu sejak berpuluh tahun lagi.

“Sebenarnya saya dah hadap perkara macam ni dan berpuluh tahun. Kepada orang yang bercakap begini, topik sampah ini, semak balik pernah ke tak fizikal saya naik atau badan saya mengembang lebih daripada saiz sekarang sebelum ini?” katanya.

Dia juga berkata dia sudah ada dalam industri muzik dari umur 15 tahun, semasa dia menyepi pada tahun 2008 dan bila dia kembali dia tetap mempunyai saiz badan yang sama juga.

Sementara itu, Naqiu memaklumkan sudah banyak kali dia ditahan polis kerana mempunyai fizikal yang kurus malah membuat ujian air kencing setiap kali ada roadblock.

“Semua orang yang kurus ambil barang ke macam mana? Saya tak faham, sepanjang kehidupan saya banyak kali bila ‘road block’, berapa kali dah saya kena buat ujian air kencing tetapi mereka hanya jalankan tugas, tak apa. Yang anda ni kenapa pulak? Orang kurus je hisap dadah, bila orang berbadan besar anda kutuk pula, anda nak apa sebenarnya?” katanya.

Naqiu berasa kesal dengan kenyataan individu yang menuduhnya dan mencabar sesiapa yang membuat tuduhan berdepan dengannya untuk membawa ujian air kencing sebagai bukti dia memang tidak mengambil bahan terlarang itu.

“Saya cabar orang yang cakap tu, kau datang jumpa aku, kau ‘urine’ (ujian air kencing) aku. Kalau tak ‘sangkut’, kau siap,” katanya.

Dalam pada itu, dia turut mendoakan kepada sesiapa yang membuat tuduhan seperti itu tidak akan terkena dengan diri mereka ataupun pada keluarga mereka.

Bahkan, dia berterima kasih banyak dengan tuduhan yang dilemparkan padanya itu dan menegaskan kepada individu menuduhnya untuk datang berjumpa membuat ujian air kencing dengannya.


Dituduh Langgar Peraturan, SEC Sedang Siasat Pengasas NFT Bored Ape Yacht Club

Yuga Labs merupakan pencipta NFT kartun monyet terkenal yang dikenali sebagai Bored Ape Yacht Club (BAYC). Untuk menawarkan sesuatu aset digital, ia bukanlah sesuatu yang mudah seperti yang disangka ramai.

Yuga Labs kini disiasat oleh Suruhanjaya Sekuriti dan Bursa Amerika Syarikat (SEC) dalam menentukan sama ada NFT BAYC serta token ApeCoin adalah sekuriti tidak berdaftar.

Difahamkan Yuga Labs selidik susulan dituduh melanggar undang-undang persekutuan dalam mengeluarkan NFT dan bagaimana proses pengedaran token ApeCoin berasaskan Ethereum (ETH) dibuat. Hal ini kerana pengasas BAYC dilihat mengaut banyak manfaat sebaik mewujudkan token tersebut.

ApeCoin dilancarkan oleh Yuga Labs yang merangkumi pembina web3 terkemuka seperti pengasas Reddit, Alexis Ohanian dan ketua FTX Ventures, Amy Wu. Kini harga ApeCoin jatuh teruk sebanyak 9% dalam tempoh 24 jam selepas itu diterbitkan.

Bagaimanapun, Yuga Labs menegaskan syarikatnya akan berkerjasama dengan industri dan pengawal selia dalam mengembangkan ekosistem sementara pihak penyelia cuba berusaha mendalami dunia Web3.

Secara keseluruhannya, BAYC berjaya mewujudkan 10,000 koleksi NFT yang mana kini berjaya mengaut keuntungan sehingga $319 juta (~RM1.4 bilion). Ketika ini, pihak Yuga Labs bakal memberikan kerjasama sebaik mungkin agar perkara ini tidak berlarutan lagi.


3 Finalis Akan Berentap Di Pentas Final #watsonsmti!

Setelah pelbagai cabaran yang ditempuhi, 3 peserta layak untuk ke pusingan akhir Watsons Malaysia’s Top Influencer! Sebelum itu, kita lihat dahulu recap cabaran 6 di mana setiap influencer yang ke peringkat semifinal ‘dipasangkan’ untuk melaksanakan cabaran ini.

Dahsyat, dalam masa 30 minit sahaja boleh berubah penampilan mereka dengan menggunakan produk Watsons. Dan tahniah kepada Eva Natasha, Daniel dan Fasiha Latiff yang akan bertarung di cabaran terakhir #watsonsmti!

Pusingan terakhir ini akan dibuat secara live di lokasi berikut:

Tarikh : 24 Nov 2018
Lokasi : Mazda Showroom
Masa: 2.30 pm

Apa cabaran terakhir yang menanti mereka? Jadi #teameva #teamdanieloneil dan #teamfasihalatiff jangan lupa untuk terus memberi sokongan kepada influncer pilihan anda. Go!


Dituduh Parkir Kereta Mercedes Sesuka Hati, Jawapan Balas YB Zahir Buat Netizen Geli Hati

Sebagai seorang wakil rakyat, menunjukkan contoh baik merupakan salah satu tanggungjawab yang perlu dilaksanakan olehnya. Bagaimanapun ada yang segelintir pihak tetap ‘cari point‘ untuk menyalahkan seseorang wakil rakyat itu.

Perkara tersebut terjadi kepada YB Zahir Hassan apabila ada seorang individu mengaitkan wakil rakyat bagi kawasan Wangsa Maju itu dengan isu parkir kereta Mercedes-Benz ditepi jalan yang tular di media sosial baru-baru ini.

Dalam hantaran ciapan itu, individu tersebut meminta YB Zahir memberitahu pemandunya untuk meletakkan kereta di tempat parkir yang sepatutnya dan memintanya jangan membuat ‘perangai’ seperti parti pembangkang.

Apa ni YB @zahirhassan . Mintak ajar driver YB buat keje dgn betul…. Jgn sbb dah jadi kerajaan nak buat perangai mcm PN pic.twitter.com/4uY3NtROgx

— Akmal Hakim (@IamAbuMusa) February 15, 2023

Bagaimanapun, ciapan tersebut sekadar menjadi ‘hiburan’ buat wakil rakyat P116 (Wangsa Maju) itu. YB Zahir membalas ciapan itu secara ‘sarkastik’ kepada individu tersebut.

“Sorry-sorry saya call driver saya sekarang! Confirm salah kereta itu! Saya tak pernah pakai kereta Mercedes lagi sepanjang saya hidup. Wangsa Maju P.116 untuk makluman tuan,” petik ciapan YB Zahir.

Ciapan balas wakil rakyat itu membuat netizen geli hati kerana terang-terang pada lambang ‘Ahli Parlimen Malaysia’ itu tertulis P166, bukan P116. Namun individu itu tetap mengaitkan isu berkenaan dengan wakil rakyat Wangsa Maju  tersebut.

Bila dah tweet salah why not delete the tweet? Benda mcm ni akan bawa fitnah, lagi lagi dpt kat manusia bodoh yg tahu buat content. Bertanggungjwb sikit https://t.co/LGAw9N2J5H

— Fatimah Abu Bakar (@imahabubakar) February 15, 2023

tambahkan power skit mata tu makan lobak yerP166 – Pembangangkan.. https://t.co/5cuhK7lwGr

— ~NoName~ (@BeAGentleManBoi) February 15, 2023

P166 Labuan. YB Dato' Indera Dr. Suhaili Bin Abdul Rahman https://t.co/tvBDlAaMeZ

— Deen 🇲🇾 (@al_majidee) February 16, 2023

Pada masa sama netizen turut memberitahu individu yang membuatkan ciapan itu untuk padamkan sahaja ciapan tersebut untuk mengelakkan kekeliruan kepada orang ramai.

Dalam pada itu, kereta Mercedes tersebut merupakan kenderaan rasmi bagi wakil rakyat P166 (Labuan), YB Dato’ Indera Dr. Suhaili Bin Abdul Rahman.

Setakat artikel ini ditulis, tidak ditemui sebarang kenyataan daripada wakil rakyat Labuan mengenai isu parkir kereta Mercedes itu.


Dituduh ‘Scam’ RM279 Bilion, Interpol Keluar Notis Merah Kepada Pengasas Kriptowang Terra

Sekiranya anda mengikuti perkembangan kriptowang, kami yakin anda pasti cukup kenal dengan nama individu dari Korea Selatan bernama Do Kwon. Berjaya menjadi pengasas kepada kriptowang Terra Luna sebelum kriptowang tersebut kehilangan harga membuatkan nama beliau menjadi sebutan dunia.

Terbaharu, pihak Interpol telah mengeluarkan notis merah ke atas pengasas kriptowang ini selepas dituduh melakukan penipuan sekitar $60 bilion (RM279 bilion) menurut CNBC yang menyebabkan kejatuhan syarikat serta membuatkan ramai individu muflis.

Untuk pengetahuan, sekitar awal bulan lalu Mahkamah Korea Selatan telah mengeluarkan waran tangkap ke atas Do Kwonyang berlepas dari Korea Selatan ke Singapura.

Dalam pada itu, di sebalik misi pencarian besar-besaran yang dilakukan Pasukan Polis Singapura mengesahkan Do Kwon dikatakan tidak berada di negara tersebut.

Hal ini sekaligus meletakkan Do Kwon sebagai senarai notis marah oleh Interpol manakala Kementerian Luar di Seoul telah diarahkan untuk membatalkan pasport beliau sekaligus membuatkan Do Kwon berstatus pelarian.

I am not “on the run” or anything similar – for any government agency that has shown interest to communicate, we are in full cooperation and we don’t have anything to hide

— Do Kwon 🌕 (@stablekwon) September 17, 2022

Sementara itu, Do Kwon menerusi laman Twitter pada 18 September lalu menafikan beliau melarikan diri sebaliknya beliau bersedia untuk bekerjasama dengan agensi kerajaan dalam menyatakan beliau tidak mempunyai perkara untuk disembunyikan.

What has been probably the most surprising in all this is the amount of misinformation that gets spread.

There is no “cashout” as alleged, i havent used kucoin or okex in at least the last year, and no funds of tfl, lfg or any other entities have been frozen. https://t.co/E1cbKgoqQz

— Do Kwon 🌕 (@stablekwon) September 28, 2022

Selain itu, beliau baru-baru ini turut didakwa mengeluarkan wang bernilai $67 juta (~RM311.38 juta) selepas menerima waran tangkap pada 14 September lalu. Walau bagaimanapun, beliau menerusi laman Twitter sekali lagi menafikannya serta memaklumkan beliau hampir setahun tidak menggunakan platform KuCoin dan OKEx.

Untuk pengetahuan, insiden kejatuhan harga kriptowang Luna yang mendadak daripada $154 (~RM715.72) kepada $0.002 (~RM0.01) sekaligus telah membuatkan lebih 22 pelabur LUNA bunuh diri berikutan tekanan yang dialami.


Dituduh ‘Songlap’ Duit Bantuan Dan Ambil Kesempatan, Zara Zya Menangis Luah Rasa Kecewa

Sejak penularan wabak COVID-19 di seluruh dunia, ramai orang terjejas dan kehilangan punca pendapatan. Jika dilihat situasi di Malaysia, orang ramai mula menghulurkan bantuan kepada mereka yang memerlukan dalam bentuk wang dan juga barangan keperluan.

Semalam, pelakon Zara Zya meluahkan rasa kecewa di Instagram miliknya apabila ada yang menuduh dirinya menyalahgunakan dana yang dikumpul menerusi pertubuhan bukan kerajaan (NGO) yang ditubuhkankannya. Malah, ada juga pihak yang memandang serong dan mendakwa dirinya mengambil kesempatan atas kesusahan orang lain.

A post shared by www.malaysiaprihatin.com (@zarazya)

Bukan itu sahaja, setiap perkongsiannya berhubung kerja-kerja kebajikan pasti akan mengundang kecaman negatif dan dikatakan menunjuk-nunjuk daripada netizen. Perkongsian di media sosial berkaitan pengagihan bantuan tersebut bukanlah untuk menunjuk tetapi sekadar mahu memberitahu bahawa bantuan tersebut sudah diagihkan kepada mereka yang layak.

Justeru itu, beliau tidak faham dengan segelintir penyumbang dalam web berkenaan berhubung ketelusan pengagihan wang bantuan telah dihulurkan. Tambahnya, NGO Malaysia Prihatin yang ditubuhkannya ini tidak perlu diragui kerana ia sah dan segala resit sumbangan juga ada.

Terdahulu, Zara berbekalkan modal simpanannya sendiri mengambil inisiatif menubuhkan sebuah laman web, www.malaysiaprihatin.com pada tahun lalu bertujuan menyediakan platform sah dan telus untuk mana-mana pihak yang memerlukan dan berminat untuk menyalurkan sumbangan.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Label Orang Kibar Bendera Putih Sebagai Pemalas, Datuk Seri Vida Undang Kecaman Netizen

Masih Jalani Kuarantin, Ebit Lew Pakai PPE Jumpa Bapa Terlantar Hidap Kanser Tahap Akhir

Pentingkan Diri, Warganet Kecam Sikap Tamak Keluarga Ini Ambil Semua Barang Di Food Bank


Dituduh Sunting Adegan Video Asal, Pak Cik Shell Tampil ‘Lukis’ Untuk Beri Penjelasan

Pada akhir bulan Julai lalu, rakaman sebuah Perodua Myvi dihimpit lori tangki minyak telah mendapat perhatian netizen. Ramai menyatakan tindakan terburu-buru hatchback pilihan rakyat Malaysia itu bergerak di kawasan blindspot lori tersebut sehingga bergesel.

Bagi memberikan kesedaran kepada orang awam, Pak Cik Shell telah memuat naik satu video bagaimana ‘pemandangan blindspot‘ seorang pemandu lori tangki minyak semasa berada di jalan raya.

Dalam video itu, semasa Pak Cik Shell berada di tempat duduk pemandu, langsung tidak kelihatan sebarang kenderaan di luar daripada lori tangki minyak tersebut. Namun, apabila beliau keluar sahaja daripada lori, kelihatan ada beberapa buah kereta, motosikal, basikal dan pejalan kaki berada berhampiran lori tangki minyak tersebut.

“Mungkin tiada siapa yang salah. Jom kita berkongsi pengetahuan dengan orang yang kita peduli. Elak memotong sebelah kiri atau berada di titik buta,” petik kapsyen hantaran Instagram @Pak Cik Shell.

A post shared by Shairan Huzani (@pakcikshell)

Walaupun menerima banyak reaksi positif daripada pengguna Instagram lain, namun ada beberapa pengguna mendakwa Pak Cik Shell ‘menipu’ dengan membuat suntingan video (cut video).

Menurut segelintir netizen, Pak Cik Shell boleh sahaja nampak kereta Perodua Bezza dan sekumpulan orang yang berada di bahagian kanannya. Namun, Pak Cik Shell dituduh telah memotong bahagian itu supaya ‘menampakkan’ blindspot itu terjadi.

Jadi, untuk memberikan penjelasan kepada dakwaan terbabit, Pak Cik Shell memuat naik satu lagi video penuh bagi menjawab dakwaan segelintir netizen terbabit.

“Saya jarang triggered. Tapi ini untuk kebaikan awam. Video memang ‘diedit’ utk fit 30 saat. Saya harap lukisan ini perjelaskan bahaya blindspot adalah benar. Tengok sepenuhnya dua-dua post insta saya. Elak hampiri lori besar. Tag orang yang anda peduli untuk peringatan,” kata Pak Cik Shell.

Perkongsian video kedua itu mendapat sokongan netizen lain, mereka mendakwa ramai kelompok yang sering memperlekehkan ‘ilmu’ yang dikongsikan oleh pihak yang lebih berpengalaman dalam satu-satu perkara.

Wanita berbaju merah yang turut serta dalam pembuatan ‘video kesedaran’ itu turut mengesahkan tiada adegan yang dipotong sepanjang pembuatan video berkenaan.

Tag dan kongsikan artikel ini kepada orang-orang yang anda peduli, supaya mereka tahu bagaimana untuk elak berada di posisi blindspot sesebuah kenderaan bersaiz besar.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Terdahulu, sebuah Myvi bergesel dengan lori tangki minyak apabila menyelit pada bahagian blindspot lori terbabit. Baca lebih lanjut pada pautan di bawah.

Gara-Gara Menyelit Pada ‘Blind Spot’, Tindakan Myvi Ini Jadi Punca Dihimpit Lori Tangki

Pagi Atau Malam? Pak Cik Shell Bongkar Mitos Waktu Terbaik Untuk Isi Minyak

Pak Cik Shell Jadi ‘MythBuster’ Bongkar Teori Pam Perlahan Dapat Minyak Ekstra


Diugut Bankrap Oleh Pengutip Hutang, Ini Apa Anda Perlu Tahu

Pernah tak anda terima SMS atau panggilan seperti di bawah? Sudahlah ianya ditaip dengan menggunakan huruf besar, makin pening nak baca dan faham.

Saya rasa terpanggil nak kongsi pasal isu ini sebab akhir-akhir ni makin kerap kawan-kawan atau orang-orang tua termasuklah ‘client’ di tempat saya tinggal yang memberitahu kepada saya mereka sering menerima SMS atau panggilan seperti ini.

Jika diikutkan benda ini sudah lama berlaku tapi makin lama ianya terus berleluasa sekarang ni. Kebanyakan datang daripada pihak pengutip atau pemungut hutang (debt collector). Setiap kali SMS atau panggilan dibuat kadang-kadang ianya disertai dengan nada yang agak biadap dan seakan mengugut jika sejumlah bayaran tidak dibuat, maka waran tangkap atau rumah akan dilelong.

Ok, sebenarnya terdapat banyak benda dan prosedur yang perlu diikuti oleh pihak pemiutang sendiri sebelum mereka boleh meneruskan tindakan perlaksanaan penghakiman (execution of judgment).

Ada 4 tindakan yang sering disebutkan dalam SMS atau panggilan di atas iaitu melibatkan tindakan kebankrapan, sita rumah, lelong harta benda dan waran tangkap. Ianya tidak boleh diteruskan secara sekaligus terhadap anda. Ianya melibatkan prosedur tertentu di Mahkamah dan bukannya sesedap oren je Pemiutang boleh teruskan tindakan pada anda.

Saya nyatakan dulu apa maksud 4 tindakan tersebut mengikut undang-undang untuk memudahkan anda faham terlebih dahulu.

Tindakan sita rumah atau terma yang betul ialah tindakan writ penyitaan dan penjualan (Writ of seizure and sale) atau pendeknya dipanggil ‘WSS’. Bukan rumah anda yang akan disita tetapi hanya barang-barang di dalam rumah yang akan disita dan kemudian akan dilelong.

Tindakan waran tangkap pula hanya untuk kes berkaitan dengan Saman Penghutang Penghakiman dan bukannya kena mengena dengan tindakan kebankrapan.

Tindakan Kebankrapan pula biasanya adalah langkah terakhir sekali diambil dalam kes tuntutan hutang.

Saya ulas satu sahaja dahulu iaitu tindakan kebankrapan. Pihak Pemiutang (pemberi pinjaman) mesti mendapatkan satu Penghakiman dahulu di Mahkamah ke atas anda yang mana hutang anda mestilah berjumlah RM30,000 sekurang-kurangnya. Contoh mudah, jika hutang anda hanya setakat 5000 ke 10,000 sahaja, tindakan kebankrapan tidak boleh dibuat ke atas anda.

Selepas itu barulah mereka boleh teruskan tindakan kebankrapan di Mahkamah Tinggi dengan memfailkan Notis Kebankrapan. Jika anda perasan SMS di atas menyebut satu “Petisyen Sipiutang akan ditampalkan….”. Sebenarnya ianya hanya boleh dikeluarkan selepas Notis Kebankrapan tadi berjaya diserahkan kepada anda.

Jika sebelum anda terima SMS tu, anda langsung tak pernah menerima sebarang Notis Kebankrapan lagi, bagaimana mereka boleh beritahu satu Petisyen Sipiutang atau Petisyen Pemiutang telah dikeluarkan dan akan ditampal? Anda nampak tak permainannya di situ?

Ada beberapa kemungkinan dan jawapan iaitu mungkin juga Notis Kebankrapan telah dikeluarkan dan diserahkan secara penyampaian ganti iaitu melalui pengiklanan kepada anda.

Tapi saya nak kongsikan dengan anda bahawa sebarang serahan dokumen untuk tindakan kebankrapan hendaklah terlebih dahulu dibuat secara ‘by hand’ kepada anda dan jika gagal selepas beberapa kali cubaan dibuat, (bermaksud anda gagal dihubungi langsung), barulah ianya boleh dibuat melalui cara pengiklanan.

Situasi anda tadi ialah anda baru sahaja terima SMS atau panggilan dari pemungut hutang tersebut, ini bermakna mereka masih lagi boleh menghubungi anda. Sepatutnya jika mengikut prosedur yang betul, mereka mesti menyerahkan apa-apa dokumen berkaitan kebankrapan secara kediri (by hand) kepada anda dan bukannya melalui SMS atau panggilan semata-mata.

Jadi sudah tentu ianya satu penipuan dan hanya sekadar nak bagi “gempak” atau menakut-nakutkan anda agar membayar sejumlah wang secepat mungkin dan yang pasti mereka akan dapat komisyen jika anda membayar jumlah yang diminta.

Untuk pengetahuan anda juga, tempoh yang dibenarkan oleh undang-undang hanya setakat 12 tahun sahaja untuk pihak pemiutang penghakiman meneruskan tindakan perlaksanaan ke atas anda termasuklan tindakan kebankrapan. Selepas tamat tempoh tersebut, tiada lagi sebarang tindakan boleh dikenakan terhadap anda.

Saya merasakan ini adalah antara sebabnya mereka hanya menghantar SMS atau panggilan kepada anda kerana jika tindakan diteruskan di Mahkamah tempohnya sudah melebihi 12 tahun. Jadi itulah cara yang mudah dan menjimatkan yang dapat mereka lakukan.

Cuma satu sahaja nasihat saya jika benar-benar anda mempunyai hutang dengan mereka, elok bayar sedikit demi sedikit jika tidak mampu sekaligus.

Semoga sedikit perkongsian ini bermanfaat buat anda yang membaca. Jika anda rasa status ini memberi manfaat kepada rakan anda dan orang lain , sila kongsikan.


Bagaimana Saya Diuji Di Hadapan Kaabah Selepas Mencium Hajarul Aswad

“Bapak! bapak! bapak mahu cium Hajarul Aswad?” kata seorang lelaki muda 20an, anggaran tinggi 160cm memanggil saya di kala keramaian ribuan manusia yang sedang tawaf mengelilingi Kaabah.

“Susah, ramai orang, tak boleh,” jawapan saya pada pemuda itu.

“Boleh Pak! Ayuh rapat ke mari,” ujar lelaki 20an tadi dan terus memimpin saya hingga merapati ke dinding Kaabah.

Sedikit-demi sedikit bergerak ke arah Hajarul Aswad. Dalam masa yang sama, tiba-tiba, beberapa pemuda lain turut membantu saya untuk merapati Hajarul Aswad.

Dengan sekelip mata, saya telah berada di hadapan Hajarul Aswad!

“Lekas cium Pak!!” gesa pemuda 20an yang membantu saya sebentar tadi. Beliau sedang di asak dari belakang oleh jemaah-jemaah lain yang berbadan sasa yang turut serta mahu mencium Hajarul Aswad.

Perasaan saya pada waktu itu, hanya tuhan sahaja yang tahu. Alhamdulillah, segala puji hanya bagi Allah. Saya berjaya sampai dan berpeluang mencium Hajarul Aswad.

Selesai mencium Hajarul Aswad, saya di bawa oleh dua orang pemuda tadi ke satu tempat khas. Semasa di bawa. Saya di kawal dengan baik supaya perjalanan saya lebih lancar. Setibanya di satu tempat. Salah seorang dari mereka bersuara.

“Sujud syukur Pak, sudah dapat cium Hajarul Aswad,” ujar pemuda itu kepada saya.

Saya ikut. Perasaaan yang terlalu gembira. Selesai sujud syukur. Saya bersalaman dengan kedua-dua pemuda tadi. Kemudian pemuda tadi bersuara.

“Bapak seronok? sudah dapat cium Hajarul Aswad?” pemuda itu bertanya.

“Alhamdulillah Pak, terima kasih sudi bantu saya, hanya Allah yang dapat membalasnya,” saya ucapkan terima kasih pada pemuda itu.

“Bapak seronok? sudah dapat cium Hajarul Aswad, kami mahu upah, boleh bapak?

Saya terus keluarkan 20 riyal tanpa banyak soal sebagai hadiah membantu saya.

“Kami berempat pak, 20riyal enggak cukup, biasanya 500 ke 1000 riyal pak,” kata pemuda itu lagi.

Saya tercengang, terkedu dan terkejut untuk seketika. Terus saya beritahu pada pemuda itu, saya tidak bawa duit hingga 500 riyal.

Pemuda itu tetap bertegas mahu 500 riyal. Dalam hati saya berdoa, “Ya Allah, permudahkanlah urusan ibadah ku ini.”

Saya beri pemuda itu 100 riyal. Pemuda itu tetap memandang saya. Dan masih menanti di sebelah, saya cekalkan hati. Pejam mata. Duduk dan berzikir. Tidak lama kemudian, pemuda itu hilang. Tenggelam di dalam ribuan lautan manusia.

Apabila pulang ke hotel penginapan, saya menceritakan pengalaman saya kepada mutawif. Mereka mohon maaf kerana terlepas pandang tentang hal ini dan terlupa untuk maklumkan pada saya dan jemaah lain.

Tidak di nafikan memang ada sindiket perkhidmatan sebegini di sana, mereka dari Indonesia (bukan semua).

Apabila mendapat tawaran untuk mencium Hajarul Aswad, pilihan di tangan kita. Ianya sunat.

Apa yang saya kongsi berdasarkan pengalaman di tanah suci semasa menunaikan Umrah pada Februari 2014. Setiap yang berlaku pasti ada hikmah. Hikmah yang hanya Tuhan saja yang tahu. Pasti ada kebaikan lain yang Allah akan beri.

Dengan sedikit pengalaman yang saya ada, Saya kongsikan persediaan buat mereka yang mahu menunaikan ibadah umrah. Untuk persediaan yang lebih terperinci, boleh rujuk pada pengendali umrah anda.

Saya sarankan untuk mantapkan stamina 2 bulan sebelum ke sana (jogging/skiping). Senaman yang lebih tertumpu pada kardio. Tujuannya supaya semasa di sana stamina kita dalam keadaan yang baik semasa menunaikan ibadah. Tubuh badan yang cerdas dan cergas akan lebih membuatkan kita lebih fokus semasa beribadah.

2. Jika serius mahu pergi, bayar booking sebagai komitmen

Sebaiknya kita bayar 4 bulan sebelum kita ke sana. Ini sebagai pendorong kepada diri untuk kita komited dan bersungguh untuk ke sana. Berobjektif.

Setibanya di sana, pelbagai ujian dan cabaran bakal menanti.

Biasanya pada hari Jumaat, jemaah dinasihatkan untuk datang awal. Ini kerana penduduk di sekitar Makkah akan turun menyebabkan seawal jam 11 pagi sudah padat dengan lautan manusia.

Berpada-pada semasa membeli buah tangan untuk insan tersayang.

Masjidil haram tempat yang besar, pastikan kita ingat ‘landmark’ utama sebagai petunjuk jalan pulang ke Hotel penginapan. Ingat satu tempat yang menjadi petanda supaya kita ingat jalan pulang ke hotel. Jangan lupa pengenalan diri! Sentiasa bawa!

Di sana kita akan berjumpa dengan ramai umat islam yang berlainan mazhab, sebaiknya tidak memberi teguran secara terbuka tanpa kita mengenali rapat individu tersebut. Ini bagi mengelakkan sebarang kejadian yang tidak di ingini.

Ini dapat membantu untuk memberi tenaga supaya kita dapat menjalankan ibadah dengan lebih sempurna.

9. Letakkan target akan pergi bulan berapa

Sebagai contoh nak pergi tahun hadapan. Buat kira-kira, berapa duit yang perlu dikumpul untuk capai target.

Contoh: Nak pergi bulan Oktober 2017. Bajet diperlukan RM8,000 termasuk belanja. Maka, RM8,000 bahagi dengan 12 bulan. Sekurang-kurangnya kita kena kumpul RM666.60 sebulan. Boleh rujuk Fa Izin International Travel & Tours Sdn Bhd. Inshaallah ada pakej umrah bersama Hj Adi Putra dan pengacara muslimah yang sedang meningkat naik, Mira Filzah. Bulan Ramadhan di tanah suci.

Sekirannya berkemampuan. Datanglah di waktu usia muda. Banyak tenaga. Pendedahan awal sebelum menunaikan Haji. Inshaallah.

Apabila telah tiba di sana, pasti akan pasang niat untuk pergi lagi(semasa menulis point kesepuluh ini, mata saya berkaca, menahan kerinduan untuk ke Tanah suci Makkah dan Madinah)

Saya kongsikan sepuluh persediaan ringkas. Jika ada yang mahu tambah, saya galakkan. Lain orang, lain pengalaman. Dalam cerita kita, ada cerita orang lain. Dalam cerita orang lain, ada cerita kita.

Didoakan ianya bermanfaat pada yang membaca. Saya bukanlah seseorang yang arif dalam hal ehwal agama. Tapi saya percaya, berkongsi ilmu dengan niat memberi manfaat pada orang lain, Inshaallah diberkati.

Kongsikan kisah dari perindu Mekah dan Madinah ini pada orang lain agar mereka turut peroleh manfaat bersama.


Diuji Penyakit Kanser Dan Salahkan Tuhan, Lepas 5 Tahun Baru Aku Tahu Hikmahnya

Pada tahun 2008 aku disahkan mengidap kanser.

Sewaktu itu asyik salahkan semua orang. Tak bersyukur. Tak faham apa itu ujian. Semua salah.

Doktor salah. Tak simpan ‘telur’ aku dalam bank. Nanti aku tak dapat anak, doktor yang salah!

Suami salah. Dah tahu aku sakit! Sibuk nak kahwin juga dengan aku.

Ibu abah salah! Tak datang KL jaga aku sakit.

MPAJ salah! Tak jaga kebersihan kawan tempat tinggal aku.

Housemate salah! Aku tak boleh tidur malam, korang bukan main syok tidur.

Tuhan salah! Dia bagi ujian ini untuk aku!

Selepas 5 tahun baru aku tahu hikmah ujian tuhan.

Kalau Dia tak uji aku dulu.. aku pun tak tahu hikmah jadi manusia yang diutuskan Allah ke dunia ini.

Bukan suka suka Allah pilih kita untuk lahir ke dunia. Bukan suka suka Allah nak uji kita.

Kalau korang tak faham kenapa Allah uji macam macam aku faham… 5 tahun kot aku ambil masa nak faham atas semua yang berlaku.

Tukar persekitaran. Tukar kawan. Tukar cara kita berfikir. Tukar apa yang kita baca. Akan tahulah kenapa semua itu berlaku.

Nantikan penjelasan lanjut dari Puan Rafiza Idayu mengenai apa yang berlaku sepanjang 5 tahun tersebut dan apakah yang membuatkan Puan Rafiza sedar dengan hikmah yang berlaku atas ujian dari tuhan di The Vocket.


Diuji Sakit Kanser Ketika Siapkan PhD, Ini Cabaran Sepanjang Saya Di Australia

“You should write a book about your PhD journey, Duratul.” Itu kata-kata Principal Supervisor saya Professor Peter pada hari graduasi, Disember 2016.

Buku? Oh tidak! Nak menghabiskan tesis saya tempoh hari pun sudah separuh mati dibuatnya. Betul. Bukan cliché. Memang separuh mati.

“Not a book, but I promise you I will write something on it.” Itu janji saya. Jadi di sini saya nukilkan sedikit kisah saya semasa melanjutkan pengajian peringkat PhD Optometri (Public Health) pada tahun 2011 di Queensland University of Technology, Australia. Moga-moga kisah ini boleh menyuntik semangat kepada semua pembaca.

Saya disahkan menghidapi kanser. Tidak cukup satu; kanser payudara (Disember 2013), datang kanser kedua; kanser thyroid (Februari 2016). Subhanallah. Itu ujian yang diberikan kepada saya. Ketika diberitakan mengenai kanser payudara, saya baru di tahun 2 pengajian. Waktu itu tengah bersemangat belajar. Baru sahaja selesai mengutip data kajian dan sedang melakukan data entry.

Saya masih ingat satu-satu riak wajah supervisor saya yang 3 orang itu apabila selesai mesyuarat saya memberitahu mereka bahawa saya baru sahaja didiagnos kanser. Speechless kot. Mereka menjangkakan saya akan berhenti pengajian. Tetapi apabila saya beritahu yang saya akan cuba dahulu selagi termampu, mereka janji akan terus bimbing dan sokong saya. “Yes, we see how it goes,” kata mereka.

Mulai hari itu, saya sandarkan segala-galanya pada Allah SWT. Saya berazam akan usaha selagi mampu dan tidak putus-putus memohon hidayah dan kekuatan dariNya. Ketika itu, saya amat berpegang dengan kalam Allah: “Aku bersama sangkaan hambaKu.” Jadi, saya hanya isi yang baik-baik sahaja dalam fikiran saya.

Alhamdulillah, dipendekkan cerita, Allah susunkan dan mudahkan urusan saya untuk menjalani pembedahan dan rawatan (kimoterapi dan radioterapi) di Wesley Hospital, Brisbane, menerusi panel insurans majikan suami saya. Dalam tempoh saya berulang ke hospital, saya tetap pergi ke universiti.

Sepatutnya setiap kali kimoterapi (kimo) saya diberi 1 minggu cuti rehat (MC). Tapi saya degil. Saya hanya berehat di rumah pada hari pertama selepas kimo sahaja. Bukannya apa, saya tak mahu tinggal berseorangan di rumah kerana ianya akan membuatkan saya fokus kepada masalah dan kesakitan saya lalu menjadi sedih dan depressed.

Selepas kimo kali ke-2, kesan sampingan ubat sitotoksik menjadi semakin kuat. Saya rasa semakin lemah dan tidak bertenaga. Muka saya pucat lesi kerana sel darah merah dan putih makin sedikit. Rambut juga mulai gugur dengan banyak. Kuku menjadi rapuh dan hitam. Selera makan hilang. Sakit kepala saban hari. Jadi pada satu hari, saya mengalah dan pulang ke rumah awal. Saya pikul 3 fail tebal data kajian. Gigih nak sambung kerja di rumah. Konon.

Sedang saya berjalan ke tempat parkir kereta sedar-sedar saya telah tersungkur di atas tanah. Kertas-kertas bertebaran. Mujur ada seorang pelajar ini datang membantu saya. Alhamdulillah hanya luka di kaki dan tangan. Saya terus jatuh sakit selepas itu, diserang neutropenia fever. Saya tersadai di wad transplant selama 10 hari menunggu infusi darah. Insaf sekejap. Hari-hari selepas itu saya banyak menyiapkan kerja kajian saya di rumah sahaja.

Alhamdulillah, diam tak diam, saya selesai menjalani 6 kali kimoterapi dan 30 kali radioterapi dan hanya sambung rawatan adjuvant therapy sebanyak 17 kali. Side effects ubat ini hanya palpitation. Lega sangat. Sebab saya mula rasa sihat dan kuat. Tetapi, hari demi hari saya jadi amat blur. Bahasa perubatannya cognitive impairment. Lambat respon. Lambat pick up apa orang cakap. Pelupa ya amat.

Semua benda rutin yang saya kena buat hari-hari pun saya lupa. Saya lupa apa ayat yang nak cakap next semasa tengah bercakap. Tiap kali solat saya lupa berapa rakaat. Macam nyanyuk tok nenek. Allahu Akbar. Pada saya, kesan kimo yang ini paling hebat kerana ia membuatkan saya tidak boleh berfungsi dan ini men-depressed-kan saya.

Saya hilang keyakinan diri untuk teruskan penulisan thesis saya. Sebab saya tak dapat tulis apa-apa pun. Tapi, saya gagahkan juga menulis walaupun sehari hanya dapat sebaris dua sahaja. Bila baca semula memang entah apa-apa yang ditulis. Hari-hari saya menangis. Saya tak boleh tidur malam. Saya tak mahu jumpa orang.

Saat itu saya rasa memang perjalanan PhD saya harus tamat di situ sahaja. Sedikit-sedikit saya mula rasa negatif dan berfikir saya harus akur kekurangan saya dan mengundur diri. Tetapi, disebabkan supervisors saya tidak putus-putus memberikan saya semangat untuk menghabiskan PhD. Saya terus bertahan.

Minggu-minggu selepas itu saya hanya mampu merenung skrin komputer yang kosong berjam-jam. Hinggalah satu hari itu, saya nekad PhD bukan rezeki saya. Saya tutup komputer, kemas meja dan terus tuju ke pejabat supervisor. Saya ketuk pintunya dan terus masuk tanpa menunggu dia cakap “please come in” seperti biasa. Ketika itu air mata sudah tidak tertahan dan terus tumpah mencurah-curah.

“That’s it. I want to quit. I just don’t want to do this any longer. Everything feels like new for me every day. I can’t write a single thing. I can’t not even think. Please, please tell me to quit, Peter!” Laju saya menghambur kata-kata.

Tercengang-cengang supervisor saya dibuatnya. Saya nampak matanya berkaca-kaca. Subhanallah, dia memang seorang yang tenang dan fatherly. Diajaknya saya duduk sambil menghulurkan tisu kepada saya. Dibiarnya seketika saya puas menangis.

“It is good to cry and let it out, Duratul. I can see you are struggling hard. We need to figure out this together. Let us think what options do we have to help you…” Petah dia mengatur ayat dan meyusun solusi. Perjumpaan itu berakhir selama 1 jam dan saya rasa amat lega selepas itu. Alhamdulillah ala kulli hal.

“Kerana sesungguhnya sesudah kesusahan itu ada kemudahan, Sesungguhnya sesudah kesulitan itu ada kemudahan.” (Al-Insyirah: 5-6).

MasyaAllah, selepas insiden break-down itu Allah turunkan pertolongan kepada saya menerusi pelbagai cara. Di antaranya, saya dapat bantuan proofreading percuma dari kawan-kawan Aussie, elaun university dan travel award menghadiri konferens di Jepun dan Singapura. Segala urusan yang susah menjadi lancar dan mudah sehinggalah saya berjaya akhirnya submit thesis untuk pemeriksaan pada Disember 2015. Alhamdulillah.

Saya terus berada di Australia selama 3 bulan selepas submission untuk menulis artikel jurnal. Dalam tempoh itulah saya didiagnos pula dengan kanser thyroid dan menjalani pembedahan. Dua bulan selepas itu saya kembali ke Malaysia. Alhamdulillah sehingga ke hari ini saya dikurniakan kesihatan yang baik. Saya amat terhutang budi kepada semua yang mendoakan saya, terutamanya suami, mama abah, saudara mara dan rakan taulan. Jangan putus harap kepada kekuasaan doa sebagai senta mukmin.

Tujuan saya berkongsi kisah ini bukan untuk menunjukkan kekuatan, kecekalan atau kegigihan saya semasa menghadapi ujian sakit tersebut. Tetapi, saya ingin kita bersama-sama dapat mengutip mutiara hikmah dan merenung kebesaran Allah, Tuhan yang menciptakan ujian yang amat bersesuaian dengan kemampuan hambaNya dan tidak lain untuk mendekatkan kita kepadaNya.

Jika kalian sedang bergelut dengan ujian, percayalah ujian yang sedang kalian hadapi ini adalah yang paling sesuai. Oleh sebab itu, tiada ujian yang paling ringan atau paling berat bagi seseorang kerana setiap satunya amat unik. Allah SWT itu Al-‘Alim Yang Maha Mengetahui.

Percayalah bahawa kejadian manusia di dunia fana ini bukannya sia-sia dan tidak ada seorang makhluk pun bebas daripada diuji dengan kehilangan harta, ketakutan dan kesakitan. Yakinilah ujian-ujian ini akan meningkatkan darjat keimanan kalian di hadapan Allah SWT. Teruskan doa, usaha serta tetapkan tawakal di dalam merungkai masalah dan ujian ini dengan sabar.

Semoga Allah kurniakan kita kesabaran, dengan kesabaran yang cantik. Fasbir sobran jamiila. Amin. Jika Allah menginginkan sesuatu kepada hambaNya, ia pasti akan terjadi walaupun kesukaran yang harus ditempuhi. Dengan Ar-RahmanNya saya boleh submit thesis dalam tempoh 4 tahun walaupun saya sering sakit. Dengan Ar-RaheemNya, diganjari kesusahan saya dengan kejayaan merangkul segulung ijazah PhD.


Diumpan Dengan ‘Nasi Beracun’, 10 Ekor Kucing Dan Anjing Terbiar Mati Dalam Tempoh Sebulan

Masalah haiwan terbiar seperti anjing dan kucing yang berkeliaran  memang tidak dapat dinafikan boleh menimbulkan masalah kepada penduduk di kawasan perumahan di negara kita.

Namun itu bukanlah alasan untuk membunuh mereka dengan kejam. Sebaliknya, jika perkara tersebut berlarutan dan mengganggu keselesaan, kita sepatutnya mengambil tindakan seperti melaporkan kepada pihak berkuasa tempatan.

Bagaimanapun, seorang lelaki di Miri Sarawak dikatakan bertindak di luar kawalan apabila dia didakwa meracun haiwan-haiwan terbiar ini dengan menggunakan racun tikus.

Dalam satu kiriman di Facebook Persatuan Haiwan Malaysia pada semalam, lelaki tersebut didakwa mencampurkan racun tikus dalam bekas makanan yang diletakkan sebagai umpan untuk meracun haiwan-haiwan terbiar ini.

Kejadian tersebut dikatakan berlaku di kawasan perumahan Desa Indah 3, Bandar Baru Permyjaya, di Miri, Sarawak.

Persatuan itu juga berkata kejadian tersebut bukanlah perkara baru dan telah berlarutan sejak sebulan yang lalu dan telah pun membunuh lapan ekor kucing dan dua ekor anjing terbiar di kawasan itu.

Berikut adalah gambar-gambar haiwan tersebut yang mati selepas diracun lelaki tersebut seperti dikongsikan di laman Facebook Persatuan Haiwan Animal Malaysia.

Tindakan lelaki itu yang meletakkan nasi beracun itu di kawasan terbuka juga dikhuatiri penduduk akan membahayakan kanak-kanak yang lalu di di situ.

“Penggunaan racun tikus secara terbuka diletakkan di tempat awam apatah lagi di kawasan kanak-kanak bermain dikhuatiri mengundang bahaya lain.

“Dan boleh mengakibatkan kematian kepada kanak-kanak juga jika menyentuh racun yang dicampur nasi dan selepas itu menghisap jari atau menjilat tangannya,” jelas persatuan tersebut.

Tidak mahu perkara itu menjadi lebih teruk, persatuan itu meminta agar lelaki tersebut menghentikan tindakan kejamnya dan tidak teragak-agak untuk membawa tindakan undang-undang sekiranya bukti mencukupi.

Tindakan tidak berperikemanusiaan lelaki itu turut mendapat perhatian netizen yang rata-rata kecewa dan sedih perlakuan tersebut.

Sehingga artikel ini ditulis, perkongsian di Facebook Persatuan Haiwan Malaysia itu sudah mendapat 1000 lebih shares dan 800 comments.

Tindakan meracun haiwan terbiar ini bukanlah satu perkara yang baru di negara kita. Sebelum ini kami juga ada berkongsi mengenai tindakan individu yang mencampurkan makanan kucing dengan ubat. Klik pautan di bawah untuk membaca.

Netizen Berang Makanan Kucing Terbiar Ini Dicampur Ubat

Tular Gambar Anjing Dan Kucing Dipercayai Disembur Pewarna Undang Kemarahan Netizen

Dua Insiden Murid Parah Diserang Anjing Liar, Netizen Persoal Golongan Pencinta Haiwan


Diusik Netizen Di Media Sosial, Zizan Harap Orang Ramai Juga Faham Perasaan Pelawak

Pelakon, pelawak dan penyanyi Zizan Razak berharap orang ramai memahami perasaannya ketika ini dan tidak mengusik beliau dengan jenaka perkahwinan di media sosial.

Ia susulan tindakan netizen baru-baru ini yang memuat naik kembali gambar lamanya dan seakan mengusik beliau apabila ketiga-tiga seleberti yang pernah dikaitkan dengannya itu kini sudah pun mendirikan rumah tangga.

Tidak mahu mengulas lanjut mengenai isu tersebut, Zizan menjelaskan dia berharap agar orang ramai memahami emosinya ketika ini yang sedikit terganggu.

“Buat masa ini, saya tak fikir mengenai kahwin atau apa sahaja ke arah jodoh. Saya tiada masalah mengenainya kerana banyak perkara lain yang lebih penting untuk diberikan perhatian. Saya menjaga ibu dan keluarga saya.

“Ditambah pula keadaan nenek sedang sakit, jadi ia agak merisaukan. Saya sudah kembali sibuk dengan kerja, nenek pula dalam keadaan uzur. Saya bimbang tidak dapat pulang ke kampung jika berlaku apa-apa kerana tidak mahu menyusahkan produksi,” kata Zizan seperti dipetik Berita Harian.

Kerisauan mengenai kesihatan neneknya itu juga menurut Zizan bertambah kuat memandangkan neneknya ketika ini sudah berusia 80 tahun dan bukannya menghidap sakit biasa.

Menurut temu bual tersebut, Zizan menjelaskan neneknya disyaki menghidap kanser dan masih belum dapat dipastikan kerana masih melakukan ujian.

Mengakui ramai yang suka berjenaka dengannya tanpa mengambil kira perasaannya sebagai seorang pelawak, Zizan juga menjelaskan tidak ramai yang memahami perasannya ketika ini.

Baca juga perkongsian kami sebelum ini mengenai gambar jubli perak perkahwinan Sofia Jane yang tidak kelihatan dimamah usia walaupun sudah 25 tahun berlalu di pautan di bawah.

Kekal Anggun Selepas 25 Tahun, Sofia Jane Kongsi Gambar Jubli Perak Perkahwinan

Bermula Dengan ‘PM Tepi’ Kepada Ibu, Mira Filzah Kongsi Kisah Pertemuan Dengan Bakal Suami


3 Jam Bersama Tan Sri Ali Hashim, Saya Belajar Benda Penting Ini Tentang Bisnes

Diam-diam saya menyimpan hasrat berjumpa dua orang tokoh korporat. Tan Sri Muhammad Ali Hashim adalah seorang daripadanya.

Cerita tentang beliau yang bijak dan berani menjadikan saya berkata sendiri, alangkah seronok andai dapat mencuri sedikit ilmu yang tersimpan di dadanya.

Tanpa diduga, peluang bertemu 4 mata datang mengetuk pintu.

Terus sahaja saya berkata, “Ya!”, setelah disoal jika mahu bertemu Tan Sri.

Buat mereka yang belum mengenali Tan Sri, beliau adalah mantan CEO Johor Corporation. Johor Corporation yang gah dan kaya raya berkembang di bawah pimpinan Tan Sri, sehingga mampu memiliki 280 buah anak syarikat dengan aset berjumlah RM14 bilion pada tahun 2009.

Keberanian beliau membeli jenama dan syarikat ayam goreng antarabangsa, KFC pada tahun 2006 melalui anak syarikat, Kulim (Malaysia) Bhd adalah sesuatu yang membanggakan.

Ketokohan Tan Sri sekali lagi terserlah di media apabila beliau bangkit melawan agar jenama KFC kekal di bawah Johor Corporation walaupun ketika itu terdapat campur tangan politik yang ingin menjual jenama berkenaan demi keuntungan segera.

Di bawah cahaya kuning restoran makanan Johor bernama Fickles itu, saya berjabat tangan bersama Cik Roziyah yang mengatur pertemuan kami.

Tidak berapa lama kemudian Tan Sri sampai bersama-sama orang kanannya, Hafiz dan anak perempuannnya, Alia.

Kami melabuhkan punggung di atas kerusi makan sambil berkenal-kenalan. Bau laksa Johor memenuhi ruang, lalu Tan Sri menjemput agar memesan makanan.

Buka sahaja mulut, Tan Sri mula bercerita.

“Alhamdulillah saya melalui pengalaman bisnes selama 28 tahun selaku Ketua Pegawai Operasi (CEO) sebuah GLC di Johor, Johor Corporation. Johor Corporation bermula sebagai Perbadanan Ekonomi Negeri Johor ditubuhkan pada 1970.

“Saya menjadi CEO pada Januari 1982 dan berhenti pada Julai 2010. Selama 28 tahun, Alhamdulillah, Johor Corporation berkembang, diiktiraf sebagai sebuah badan korporat, GLC yang diterajui oleh warganegara Malaysia berketurunan Melayu.

“Kenapa saya kena tekankan itu? Kerana orang Melayu ini tak ramai dalam bisnes.

“Kenapa tak ramai dalam bisnes? Kerana ada yang tak minat bisnes. Ada juga yang membawa sikap, seolah-olah anti bisnes.

“Kenapa anti-bisnes? Mungkin ada ibu bapa, guru-guru, ustaz, penceramah, pendakwah yang kadang-kadang mempengaruhi kita dengan mengatakan bisnes ini duniawi. Materialistik. Mudah memesongkan akidah. Mudah membuat kita lupa diri. Lebih mengutamakan dunia berbanding akhirat.

“Saya faham kenapa ada ustaz, ulamak atau ibu bapa berfikir begitu.

“Sebab kalau kita lihat hari ini (cara sesetengah) orang buat bisnes, kita ikut sahaja cara semua orang buat bisnes. Kita tak boleh salahkan mereka kalau mereka memilih dengan kaedah, cara, pilihan bisnes yang bertentangan dengan nilai Islam atau akidah kita (seperti riba’ dan sebagainya). Kerana mereka bukan Islam.

“Keduanya, kerana tiada kaedah sendiri, ada yang mempercayai cara sesetengah (orang bisnes) yang berkata bisnes ini kena menipu, kalau tidak, susah kaya. Kita lihat banyak berlaku.

“Jadi, apabila ibu bapa, ustaz-ustaz, ulamak melihat perkara sebegini, ianya jadi perkara yang merosakkan. Mereka melihat kiri kanan bisnes dijalankan sebegitu. Jadi wajarlah dia berkata bisnes itu boleh merosakkan akidah.

“Saya pun sebagai seorang bapa, tidak mahu anak masuk bisnes, kalau bisnes itu merosakkan akidah. Cuma soalnya sekarang, bagaimana menjadikan anak-anak kita mendekati bisnes tetapi dengan kaedah yang tidak merosakkan.

“Sebagai orang Islam, kita kena berbisnes untuk maju.

“Pertamanya, kerana ramai tidak berbisnes.

“Keduanya, ada yang masuk bisnes mengikut cara yang tidak sepatutnya. Ada yang bergelumang dengan riba’, tidak sensitif isu halal haram, tak ambil kira ayam disembelih betul atau tidak, ada yang mengambil jalan ringkas untuk cepat untung. Ada juga ahli korporat yang lebih keparat daripada korporat. Korupsi, rasuah, menipu.

“Jadi disebabkan itu ramai yang tidak suka bisnes. Ada yang anti bisnes. Ini bahaya.

“Sebab Rasulullah S.A.W. dalam satu hadis besar berkata 9/10 rezeki adalah daripada bisnes. Jadi kalau kita terus meragui bisnes, anti bisnes, tak dapat kita 9/10.

“Orang Melayu, orang Islam lupa bisnes ini adalah satu sunnah besar Rasulullah S.A.W. Hari ini ramai yang berebut-rebut tiru nak menyempurnakan sunnah Rasulullah. Ini bagus.

“Antara sunnah yang paling besar, 25 tahun sebelum Baginda diangkat menjadi Rasul, Baginda terlibat dalam bisnes.

“Dan saya kaji sejarah ini, ramai ulamak mengatakan, Rasulullah S.A.W mendapat pengiktirafan sebagai al-Amin. Terutama kerana Baginda buktikan amanah dalam berbisnes. Modal pelabur Baginda lipat gandakan. Baginda tidak sentuh apa yang bukan hak Baginda.

“Malah Baginda niagakan dengan baik sehingga berlipat ganda untung. Sehingga akhirnya antara salah seorang yang membekalkan modal kepada Baginda, Saidatina Khadijah terus menjadi isteri. Oleh kerana amanah.

“Kita banyak lupan tentang hal ini. Ini sebenarnya yang banyak beri kekuatan kepada Islam pada peringkat awalnya. Rasulullah berniaga, sahabat-sahabat Baginda pun berniaga.

“Ada ulamak menyatakan daripada 10 orang sahabat yang dijanjikan syurga, 6 daripadanya kaya raya, senang, kerana sumber pendapatan mereka daripada bisnes. Ada juga yang susah ketika hijrah tetapi kemudian senang semula.

“Apa pendapat Tan Sri tentang sekarang orang muda bisnes kecil-kecil, bisnes online, bisnes jalanan?” tanya saya.

“Bisnes ini alat untuk menjana harta kekayaan. Seperti pisau, ianya neutral. Nak potong timun, sengkuang untuk buat rojak, boleh. Nak buat jahat, potong rantai orang, boleh. Apa yang penting di dalam hati.

“Saya yakin, orang muda, Melayu oleh kerana berpegang kuat kepada Islam, nak akhirat, bukan setakat dunia sahaja, malangnya menyebabkan ia menjauhi bisnes.

“Sebab tengok kiri kanan buat bisnes macam ‘itu’. Yang kaya raya pun merompak menyamun ikut cara halus, cara besar. Jadi kaya. Cara ‘profesional’ pun ada di atas tu.

“Dengan kroninya, dengan korupsinya. Seolah-olah bagi kita, ini bahayanya.

“Hari ini, kita belum ada model atau ikon yang betul-betul boleh kita banggakan. Kalau ada, tidak ramai.

“Kenapa nak dianjurkan jihad sebagai dasar asas berniaga?

1. Kita nak ramaikan lagi orang bisnes berlandaskan Islam.

3. Bila ramai berbisnes dengan nilai Islam, dia akan berzakat, sedeqah, waqaf, infak dan jariah. Kalau bisnes tu berniat jihad, maka semua ini akan dibuat.

“Bisnes ini seterusnya besok akan menjaga masyarakat. Bukan lagi bergantung kepada mereka yang rakus dan rasuah.

“Yang tidak kurang penting, kita nak meramaikan orang soleh, yang tegap imannya, akidahnya masuk bisnes.

“Hari ini mereka menjauhi bisnes kerana tidak faham bisnes boleh buat banyak benda positif. Selagi tidak ramai orang soleh, orang beriman, kuat pegangan agama masuk bisnes, selagi itu bisnes akan korup.

“Bagaimana kaedah nak menggalakkan orang soleh masuk bisnes? Tidak segan mengajak anak saudara, anak, cucu, ahli keluarga berbisnes?

“Kena ada konsep baru dan fahaman baru tentang bisnes. Inilah yang dianjurkan oleh Dewan Perdagangan Islam Malaysia (DPIM). Saya dari DPIM. Supaya jadikan bisnes itu satu cabang jihad. Sebagai satu jihad.

“Kenapa dikaitkan dengan jihad? Jihad ini selalunya perang? Ini fahaman biasa.

“Tetapi orang Islam tahu jihad itu bukan hanya perang. Jihad melawan hawa nafsu. Jihad melakukan yang terbaik dalam apa jua bidang kita. Boleh diaplikasi dalam bidang masing-masing.

“Kalau berjihad, maknanya ia beri semangat kekuatan. Jihad, kalau dalam perang, sampai mati pun sanggup. Dalam bisnes, kalau jatuh, bangun. Tidak mengenal kalah. Tidak mengenal penat lelah.

“Kerana dia tahu bila dia berjaya esok, dia boleh berwaqaf, berinfak, berzakat. Tolong orang miskin. Selamatkan orang Islam.

“Tan Sri, bagaimana hendak tahu apa yang kita buat adalah jihad bisnes. Bagaimana hendak tahu kita tidak tersasar?” soalan saya kepada Tan Sri.

“Pertamanya, kena faham apa itu halal haram, kena ada ilmu tentang perkara ini. Kita boleh dengar ceramah, tazkirah, seminar, kelas. Atau kita boleh Google untuk baca tentang halal haram. Yang penting, kita faham tentang sempadan dalam bisnes.

“Dalam Islam, yang haram itu sedikit sahaja. 90% atau lebih perkara tidak menghalang kita untuk berjaya dalam bisnes.

“Sekarang sudah ada bukti kita boleh berjaya tanpa melanggar halal haram. Sebagai seorang muslim, lagi ditekankan tentang halal, insyaAllah lagi besar baraqah yang didapati.

“Sebagai contoh, kalau sesebuah restoran diragui halalnya, agak susah untuk dia berjaya. Restoran yang diyakini halal, masyarakat akan menggunakan undi ringgit membantu.

“Dalam demokrasi, kita mempunyai kedua-dua undi politik dan undi ringgit.

“Undi ringgit, setiap hari berada dalam tangan kita. Gunakannya untuk membeli barangan halal khasnya daripada pengusaha Muslim. Apabila digunakan dengan betul, ianya boleh membina kekuatan ekonomi.

“Pada masa yang sama, kena yakin orang berniaga itu bukan rakus, merosakkan, atau menipu.

“Walaupun tidak ditulis di dahi atau di baju tentang jihad bisnes, pelanggan tetap akan tahu.

“Peniaga yang berjihad, produk dan khidmat yang diberikan mestilah yang terbaik. Ikut landasan bisnes yang betul dan landasan Islam. Pastikan produk halal, tayyiban dan suci.

“Tanggungjawab terletak pada peniaga sendiri. Dia sendiri kena tentukan barang yang dijual halal. Tidak bergelumang dengan riba’, korupsi. Tidak rakus, tiada kroni dan tiada unsur-unsur negatif.

“Apabila ekonomi sudah dikuasai, kuasa politik lebih senang datang. Apabila sudah punya kuasa ekonomi, politik tidak bersatu pun tiada masalah.

“Sebagai contoh, Perdana Menteri Israel tidak mempunyai majoriti pun dalam parlimen. Mereka bergaduh tidak habis. Tetapi apabila Arab mahu sentuh mereka, tidak boleh. Ini kerana ekonomi, bisnes, mereka bersatu. Polis dan tentera mereka kuat. Kukuh.

“Ahli politik kita tidak habis-habis suruh kita bersatu padu. Tetapi, perpaduan itu sebenarnya datang hasil daripada apa yang kita usahakan.

“Selagi kita korup, tak adil, zalim, dan saling aniaya satu sama lain, orang tidak akan percaya kepada kita. Apabila tidak percaya, bagaimana hendak bersatu padu.

“Jangan harap orang politik hendak perbaiki perpaduan selagi sistem ekonomi kita tidak diperbaiki.

“Apabila kita sudah ke depan, ekonomi naik, pendapatan naik dan tidak bergantung hidup pada orang lain lagi, insyaAllah iman di dada akan melorong kita ke depan.

Ingin tahu, saya menambah soalan, “Di Malaysia ramaikah orang bisnes besar-besar yang jujur?”

Tanpa menunggu, Tan Sri menjelaskan, “InsyaAllah, saya yakin ada. Tapi kena buat kaji selidiklah. Saya yakin ada.”

“Ini bukan apa. Ini macam budaya. Ia berjangkit.”

“Bila ramai tengok, eh orang ni kaya sebab kenal orang politik. Yang aku kerja kuat ni buat apa. Orang boleh dapat Dato’ Sri dengan bayar duit. Yang aku bertungkus lumus buat apa?”

“Kita kena ubah supaya orang bisnes yang benar-benar bagus boleh dijadikan ikon. Jadi sesiapa (ahli bisnes baik) yang suka bersendiri, kita kena ketengahkan.

“Pesan saya satu, jangan takut gagal. Kegagalan itu asam garam berbisnes.

“Amerika adalah satu negara yang sangat maju. Salah satu terhebat, mungkin yang paling hebat dalam bisnes. Atas sebab itulah mereka kaya raya. Di Amerika sekalipun, perangkaan menunjukkan, 4 daripada 5 mereka yang baru berniaga akan gagal dalam 5 tahun pertama. Maknanya ianya perkara biasa.

“Amerika yang 4 daripada 5 pun gagal, bagaimana mereka boleh jadi negara kaya? Ini kerana 4 yang gagal ini masuk balik ke dalam dunia bisnes.

“Dia berusaha, belajar semula. Katanya, aku gagal mungkin kerana aku tertipu. Mungkin aku tak pandai mengurus wang. Mungkin aku terpedaya.

“Dari kegagalan itu kita belajar hikmah baru. Jadi kita elak.

“Rasulullah pun ada sebut. Orang Islam tidak akan masuk lubang ular 2 kali. Carilah hikmah dari kegagalan.

(Artikel ini bersambung di Bahagian 2:Jenama dan Bahagian 3:Waqaf Korporat)


Diva AA Tetap Tunai Janji Edar Rendang Untuk Penduduk Bukit Antarabangsa

Azwan Ali atau Diva AA yang tewas dalam pertandingan 4 penjuru sebagai calon bebas di Bukit Antarabangsa semalam tetap akan menunaikan janjinya untuk mengagihkan rendang percuma kepada penduduk di situ. Menurut kenyataannya, beliau akur dengan keputusan pertandingan semalam dan berjanji untuk mengotakan kata-katanya.

Beliau semalam menerima sebanyak 90 undi manakala abangnya, Datuk Azmin Ali yang masih mengekalkan kerusi tersebut dengan 30,892 undi dengan majoriti sebanyak 25,512. Calon dari Barisan Nasional, Salwa Yunos pula menerima sebanyak 5,380 undi manakala Sharifah Haslizah Syed Arifin dari parti PAS pula mendapat 2,311 undi.

Apa-apa pun tahniah buat Datuk Azmin Ali dan kesemua calon yang telah bertanding semalam.


‘Dive With Shark’ Antara Tarikan Menarik Di Aquaria KLCC Anda Patut Cuba

Kuala Lumpur merupakan antara destinasi tumpuan pelancong dalam dan luar negara. Bukan sahaja terdapat pelbagai tempat bersejarah tetapi juga ada bangunan ikonik seperti KLCC dan sebagainya.

Pasti anda tahu kewujudan Aquaria KLCC, bukan? Anda dapat melihat hidupan laut dengan lebih dekat. Ini pastinya akan memberikan satu pengalaman yang berbeza kepada pengunjung.

Inginkan kelainan? Anda mungkin boleh mencuba 4 aktiviti yang ada di Aquaria KLCC ini. Kami senaraikan 4 aktiviti unik yang anda mungkin berminat untuk cuba ketika berkunjung di sini.

Untuk pengetahuan anda, terdapat 5 jenis ikan jerung di Aquaria KLCC. Jika anda cukup berani, apa kata anda menyelam bersama ikan jerung. Adalah diingatkan, anda harus memiliki lesen diving.

Ini adalah satu aktiviti yang pastinya akan mengujakan buat kanak-kanak. Anda akan dapat melihat penjaga akuarium memberi makanan kepada ikan jerung dan juga hidupan laut yang lain.

Cage rage ini sesuai untuk mereka yang ingin lihat secara dekat tetapi tiada lesen diving. Kiranya anda dapat lihat ikan jerung dengan lebih dekat.

Ini merupakan aktiviti yang sesuai untuk kanak-kanak. Aktiviti ini akan membolehkan anda tidur di akuarium dan mendapatkan sijil ‘sleep with shark’. Kiranya seperti perkhemahan tetapi di akuarium.

Adakah anda berminat untuk melakukan aktiviti-aktiviti tersebut? Lebih menarik,  jika anda membeli tiket masuk ke Aquaria KLCC pada 30 November 2019 ini, anda akan dapat tawaran istimewa daripada Wonderfly.

Jika anda membeli tiket istimewa melalui Wonderfly dan Boost pada hari tersebut, anda akan dapat sertai pelbagai aktiviti-aktiviti menarik seperti berhibur bersama maskot Didi & Friends dan juga dapat mendengar perkongsian bersama Reef Check Malaysia (RCM) serta Yasmin Hani.

Untuk pengetahuan anda, Wonderfly akan memberikan sebahagian keuntungan jualan tiket Aquaria KLCC pada hari tersebut untuk mendidik masyarakat tentang kepentingan pemuliharaan kehidupan laut. Malah, inisiatif ini juga bertujuan untuk membiayai usaha pemuliharaan yang berterusan oleh RCM.

Apa tunggu lagi? Jangan lupa dapatkan tiket di Wonderfly dan di Boost. Untuk maklumat lanjut, anda boleh layari laman sesawang ini.

Tahukah anda bahawa taman tema air Angry Bird baru sahaja dibuka di Semenyih? Klik pautan di bawah untuk ketahui lebih lanjut.

Pertama Di Dunia, Taman Tema Air ‘Mudah Alih’ Angry Birds Dibuka Di Semenyih

Setelah Ditutup Hampir Setahun, Taman Tasik Titiwangsa Bakal Dibuka Semula

Taman Tema Air Tropika Pertama Di Dunia Bakal Dibuka Di Dengkil


Lebih Tinggi Berbanding Tahun Lalu, ASB Umum Dividen 4.60 Peratus Dengan Bonus 0.50 Seunit

Berbaki beberapa hari sahaja lagi sebelum memasuki tahun baharu dan nampaknya harinya telah tiba dimana orang ramai khususnya golongan Bumiputera yang melabur dalam ASB dibawah PNB menantikan dividen.

Baru sahaja diumumkan sebentar tadi secara rasmi menerusi Twitter @ASNBmy_official, dividen ASB pada tahun ini diumumkan dengan agihan 5.1 sen seunit terdiri daripada pendapatan 3.35 sen seunit, bonus 1.25 sen seunit serta bonus tambahan sebanyak 0.50 sen seunit.

ASNB mengumumkan pengagihan pendapatan 3.35 sen seunit, bonus 1.25 sen seunit dan Bonus Tambahan 0.50 sen seunit untuk 30,000 unit pertama untuk Amanah Saham Bumiputera (ASB) bagi tahun kewangan berakhir 31 Disember 2022. pic.twitter.com/jwBazZnKbr

— ASNB (@ASNBmy_official) December 22, 2022

Berikut dikongsikan rekod dividen ASB sepanjang tahun 2011 sehingga 2021. Dapat dilihat dividen yang diterima pada tahun ini adalah sedikit tinggi berbanding pada tahun lalu.

Pengumuman dividen yang diumumkan pihak ASNB telah menerima pelbagai respon di kalangan netizen. Terdapat netizen yang berpuas hati dengan dividen yang diumumkan. Tidak kurang juga yang sedikit kecewa khususnya mereka yang membuat pembiayaan ASB.

okay lah naik sikit buat ghaso ghaso https://t.co/DExif5AkKq

— fatin (@fatinnadia__) December 22, 2022

Sahih! Alhamdulillah simpan cara ASBF dengan ilmu strategy coaching lebih menguntungkan. X setuju takpa, setiap orang pemahaman berbeza, tapi kalau dah tahu ASBF dengan strategi tak buat awal2 memang rugi.

Grateful. Experience it. Share https://t.co/4qjGF9acDJ

— #ASWA (@ainu_shahada) December 22, 2022

Murung lah cenggini 😫 https://t.co/sN34lPvthv

— 1stNameKhai (@1stnamekhai) December 22, 2022

Syukurrrr alhamdullilah. Not bad la https://t.co/ygRE6zCLuu

— Muhammad Nazmi (@nazmigendutt) December 22, 2022

Buat para pelabur ASB khususnya mereka yang membuat pembiayaan ASB, adakah anda berpuas hati dengan dividen yang diterima? Kongsikan bersama kami pendapat anda mengenai dividen ASB yang baru sahaja diumumkan ini.


Dividen ASB, TH Dan Melayu Muslim Yang Larut Dalam Pelaburan Tanpa Risiko

Tahun ini seolah-olah tahun kekecewaan kepada rakyat Malaysia, apabila dividen ASB diumumkan pada 6.75%, terendah dalam sejarah berbanding 7.25% tahun sebelumnya. Dan kini dividen Tabung Haji pula jatuh kepada 4.25% (berbanding 5.00% pada tahun 2015 dan 6.25% pada tahun 2014).

Ramai yang kecewa, tak kurang juga yang mula memikirkan adakah masih wajar untuk terus menyimpan duit di dalam instrumen-instrumen ini.

Kepada sesiapa sahaja yang belajar kewangan, pasti sangat familiar dengan teori return-risk tradeoff.

Senang ceritanya, semakin tinggi potensi pulangan pelaburan tersebut, semakin tinggi risiko untuk pelaburan tersebut.

Jika ada peluang pelaburan yang melanggar hukum ni, biasanya peluang pelaburan tersebut adalah terhad.

Sebagai contoh, pelaburan di dalam pasaran saham memang mampu memberikan potensi pulangan setinggi 300% setahun, tapi pada masa sama untuk anda potensi kehilangan duit pelaburan adalah sebanyak 90%.

Simpanan di dalam bank mungkin hanya memberikan 2% setahun, tetapi insyaAllah risiko untuk kehilangan duit itu sangat tipis malahan pulangan itu boleh dikatakan dijamin.

Berapakah kadar pulangan yang ‘zero-risk’ itu sangat bergantung kepada kadar faedah yang ditetapkan oleh BNM, dan juga kadar kadar faedah untuk Bon Kerajaan (fixed income).

Bermakna kalau negara kita mempunyai kadar faedah yang tinggi seperti Turki pada 8-10%, maka kalau kita buka fixed/time deposit di Turki pun, kita boleh dijamin mendapat pulangan sehingga 9.9%!

Golongan Melayu Muslim kena sentiasa ingat satu benda. Di dalam Islam, hanya ‘pelaburan’ riba’ yang menjanjikan keuntungan.

Secara asasnya, pelaburan di dalam Islam tidak boleh sesekali menjanjikan keuntungan.

Sebab itulah akaun EPF syariah tidak menjanjikan pulangan minima.

Inikan tidak. Konon nak pelaburan syariah, tapi melenting cakap akaun syariah EPF tak ada pulangan minima, lebih merugikan.

Lepas tu biar viral dan orang-orang yang sama-sama tak tau pun tak buka sebab ingat ini agenda kerajaan nak ambik duit rakyat. Deyy, itu namanya kau dah larut di dalam dunia riba’.

Yup, larut di dalam dunia riba’- atau lebih tepat larut di dalam dunia pelaburan tanpa risiko yang menjanjikan keuntungan.

Disebabkan kegagalan memahami perkara inilah betapa ramainya kalangan kita yang tertipu dengan skim cepat kaya.

Masuk RM10,000, dapat 7% sebulan, setahun 84%. Bila orang kata tak logik, mulalah keluar 1001 hujah.

Lebih best letak topeng agama, tunjuk ada derma kat anak yatim, hantar orang pergi umrah. pffftt.

Kita (golongan Melayu Muslim a.k.a bumiputra) sudah terlalu lali dengan pelaburan tanpa risiko.

Kita sebenarnya lebih mencintai riba’ daripada golongan non-muslim.

Kenapa? Kerana kita mempunyai banyak ruang-ruang untuk melabur tanpa risiko dan dijanjikan pulangan, sedangkan non-muslim tidak. Tabung Haji, ASB, dsb.

Walaupun pada asasnya, semua itu tidak menjanjikan pulangan. Malahan sepatutnya kita bersedia dan menerima pun kalau diorang cakap tahun ni 0% dividen atau hibah.

Tapi disebabkan sudah terlalu biasa mendapat pulangan yang melebihi pulangan pasaran dengan semua itu, maka kita take it as granted. Seperti wajib untuk mereka memberikan pulangan yang tinggi.

Sedangkan kewajiban itu tidak ada, sebab Tabung Haji adalah wadiah (simpanan) manakala ASB adalah pelaburan (yang tertakluk pada risiko untung/rugi).

Sekadar TH, ASB dan akaun syariah EPF dijamin duit asal oleh kerajaan (bukan dijamin oleh mereka sendiri).

Maka secara konsep ianya mengikut syariah (walaupun ASB dan EPF ada melabur di dalam pelaburan non-syariah), kerana mereka tidak menjanjikan pulangan.

Asset allocation untuk ASB, TH dan EPF adalah seperti berikut:

Kalau dilihat dari sini, maka memang sepatutnya ‘potential return’ ASB yang paling tinggi (yang menjelaskan kenapa dividen ASB sentiasa lebih tinggi daripada yang lain).

TH yang kedua (walaupun equity sikit, tapi 11% di dalam property), manakala EPF yang paling rendah.

Tetapi sekali lagi diingatkan, semua ini hanyalah ‘potential return’ tidak ada jaminan pun pelaburan mereka akan sentiasa berjaya. Apatah lagi di saat pasaran kewangan itu sendiri tidak memberikan peluang untuk mendapatkan pulangan yang tinggi.

Yang warna merah tu pasaran saham Malaysia, KLCI, manakala yang warna kelabu tu 10-year government bond yield, atau bahasa mudahnya kadar faedah untuk 10-year government bond.

Nampak tak apa jadi dengan garisan merah?

Yup, dia tengah downtrend semenjak tahun 2015. Bermaksud secara umumnya, kebanyakan pelabur tengah mengalami kerugian.

Pada tahun lepas, kesemua TH, ASB dan EPF masih boleh memberikan dividen yang agak tinggi.

Kenapa? Sebab Ringgit jatuh pada tahun 2015. Maka ini menjadikan pelaburan mereka di luar negara memberikan pulangan yang agak besar.

Jadi mereka menjual aset-aset di luar negara tersebut, dan dijadikan pulangan dividen untuk sesi 2015.

Tapi tahun lepas? Ringgit ada sedikit mengukuh kemudian jatuh kembali, tapi pada paras yang lebih kurang sama dengan hujung 2015.

Malahan kebanyakan aset luar negara yang ingin dilepaskan sudah dilepaskan.

Pasaran saham tempatan pula secara keseluruhan statuk, hanya turun naik sedikit dengan secara keseluruhannya lebih banyak turun berbanding naik.

Jadi persolannya, dari mana ingin mereka berikan dividen setinggi 7-8% seperti pada zaman kegemilangan mereka?

Tak ada. Susah. Lebih susah lagi apabila sebahagian mereka tersekat dengan pelaburan yang sekarang ini sedang mengalam huge paper loss. Duit untuk melabur pun tersekat.

Strictly speaking peluang itu ada, apabila bon kerajaan mencecah harga yang sangat tinggi sebelum Trump menang, ketika itu kalau mereka menjual aset fixed income mereka, maka mereka boleh mendapat keuntungan yang agak besar.

Malangnya tidak ada sesiapa yang menjangkakan harga bon akan jatuh menjunam selepas Trump menang, disebabkan fund outflow yang sangat besar, menjadikan kerugian atas kertas yang dialami dua kali ganda daripada potensu untung yang boleh diperolehi sebelum tu. Sangat banyak institusi kewangan yang ternganga je tengok peluang yang terlepas.

Maka take home message adalah, hakikatnya TH dan ASB melanggar hukum pelaburan. Mereka memberikan pulangan yang tinggi untuk pelaburan yang tiada risiko.

Bersyukurlah selagi mana pulangan itu sudah lebih tinggi daripada deposit tetap di bank, sebab hakikatnya bukan bumiputra kalau boleh dapat pulangan 4.25%, terkejar-kejar mereka akan meletakkan duit di dalamnya.

Dan satu lagi, sentiasalah beringat yang di dalam Islam, keuntungan yang dijamin itu sebenarnya tidak dibenarkan. Hanya riba’ yang menjanjikan keuntungan.

Sebab itu sentiasalah berwaspada dengan sesiapa sahaja yang menjanjikan pulangan pelaburan yang lebih tinggi daripada ASB, tetapi dikatakan ianya tanpa risiko.

Kalau nak posisikan ASB dan TH di dalam graf risk-return tu, maka di situlah ASB dan TH. Terang-terang lari daripada hukum pelaburan.

Tetapi ianya boleh melanggar hukum pelaburan kerana ianya dijamin kerajaan, bukan kerana pelaburan mereka sendiri satu pelaburan yang ajaib.

Cuma ada satu yang merah di atas tu. Yang menjanjikan keuntungan yang sangat besar tanpa sebarang risiko. Apa nama dia?

Jadi ingat, kalau jumpa je orang yang tawarkan pelaburan menjanjikan pulangan yang tinggi tanpa sebarang risiko. Maka ingat bahawa itu adalah skim cepat miskin. Ianya tidak logik.

Dan ingat juga pelaburan yang menjaminkan keuntungan di dalam Islam hanyalah riba’.

Ada terjumpa orang komen nak belajar melabur sendiri selepas melihat hibah Tabung Haji yang rendah.

Ini sesungguhnya sesuatu yang sangat bagus. Sebab bumiputra terlalu ramai yang buta pelaburan, dah semua orang bergantung kepada ASB dan TH.

Sudah tiba masanya untuk kita keluar dari kepompong keselesaan dan mula mendalami ilmu pelaburan yang sebenar (bukan skim cepat kaya bertopengkan emas pimp whatever lah, forex, bitcoin, hotel dsb).

Ah ye. Kepada yang mengambil pinjaman ASB dengan kadar tetap 5%+. Sekadar peringatan mesra. Sesungguhnya langsung tak mustahil satu hari nanti dividen ASB juga turut mencecah 4%+

“Sesiapa yang sentiasa beristighfar maka Allah akan menjadikan baginya setiap kesusahan itu ada jalan keluar dan pada setiap kesempitan itu ada cara mengatasinya serta memberikan rezeki kepadanya daripada sumber yang tidak disangka-sangka.” (Riwayat Abu Daud)


Raih Keuntungan Hampir Enam Kali Ganda, Pengasas Top Glove Bakal Terima Dividen RM509 Juta

Sejak pandemik COVID-19 menyerang dunia, dapat dilihat syarikat melibatkan penghasilan sarung tangan dan sektor kesihatan mencatat jumlah keuntungan berganda.

Semuanya disebabkan permintaan yang tinggi daripada konsumer bukan sahaja dari Malaysia malah seluruh dunia yang memerlukan barangan keluaran sektor ini.

Menerusi laporan daripada Straits Times, syarikat Top Glove sekali lagi mencatat keuntungan yang memberangsangkan pada suku tahunan yang berakhir 31 Mei dengan jumlah keuntungan bersih RM2.04 bilion.

Jumlah keuntungan bersih yang direkodkan menunjukkan Top Glove berjaya meraih keuntungan bersih hampir enam kali ganda berbanding tahun lalu dengan jumlah RM347.9 juta.

Keuntungan yang tinggi syarikat ini turut mendorong Top Glove menawarkan dividen sebanyak 18 sen bagi satu unit saham buat para pemegang saham membuatkan Tan Sri Lim Wee Chai selaku pengasas Top Glove berjaya meraih dividen sebanyak RM509 juta.

Pemegang saham terbesar Top Glove, Tan Sri Lim Wee Chai bakal menerima RM509 juta dividen pada 7 Julai ini setelah Top Glove mengisytiharkan dividen 18 sen sesaham

Anggaran dividen yang diterima beliau sejak Disember tahun lalu adalah sekitar RM1.7 bilion pic.twitter.com/mEUEyozQpg

— Ekonomi Rakyat (@EkonomiRakyatMY) June 11, 2021

Sebagai rekod, beliau dilaporkan berjaya menerima jumlah dividen daripada keuntungan Top Glove sebanyak RM1.676 bilion sejak 24 Disember 2020. Keuntungan syarikat ini yang melonjak tinggi turut meletak beliau sebanyak antara individu terkaya Malaysia.

Untuk rekod, Top Glove sebelum ini terpalit dengan beberapa isu kontroversi yang melibatkan hak asasi para pekerja. Syarikat ini turut mendapat perhatian di Amerika Syarikat selepas beberapa media antarabangsa melaporkan kes salah laku terhadap pekerja warga asing di Top Glove.

Isu yang berlaku membuatkan Top Glove baru-baru ini mengumumkan keputusan untuk tidak lagi menyertai initial public offering (IPO) Hong Kong  dalam masa terdekat.

Terdahulu, dokumentari dari media antarabangsa memaparkan realitu sebenar pekerja warga asing di Top Glove. Klik pautan di bawah untuk membaca.

Amerika Syarikat Rampas Semua Produk Top Glove, Jumpa ‘Bukti’ Wujud Amalan Buruh Paksa

Tak Jaga Kebajikan Pekerja, Kerajaan Buka 19 Kertas Siasatan Terhadap Top Glove

Dokumentari Ini Papar Realiti Sebenar Pekerja Warga Asing Di Syarikat Top Glove Malaysia


DIY ‘Brick Painting’ Ini Boleh Dilakukan Dengan Harga Serendah RM150 Sahaja

Tidak perlu berbelanja lebih jika dapat berjimat untuk menghias rumah anda. Anda cuma perlu lakukan ia sendiri dan anda akan dapat hasil yang anda inginkan.

Baru-baru ini, seorang pengguna Facebook Farah Ariff telah berkongsi projek menghias dinding dengan membuat brick painting. Kos keseluruhan membuat brick painting ini tidak lebih RM150 sahaja. Baca perkongsian Farah di bawah:

Cara-cara DIY brick painting pada dinding:

1. Lukiskan garisan untuk melekatkan solatape
2. Lekatkan solatape mengikut garisan yang dilukis
3. Bancuh serbuk plaster ceiling dan lekatkan pada dinding
4. Selepas meletakkan plaster ceiling, tanggalkan solatape ketika plaster ceiling masih basah, maka akan nampak rupa brick
5. Tunggu kering seketika, kemudian cat dengan warna pilihan

Warna yang digunakan adalah campuran dua warna:

1. Nippon paint 2058a firelight cc super matex
2. Jotun essence easy clean code 2059 brick red

Pastinya hasil dekorasi ini dapat memberikan inspirasi kepada anda di luar sana untuk mencantikkan lagi dinding di rumah anda.


21 Idea Perabot Berasaskan Kayu Pallet. Inspirasi D.I.Y Murah Dan Kreatif

Sebelum ini kami telah mengetengahkan perihal kayu pallet yang biasanya dibuang itu diubahsuai menjadi perabot dan turut membuka peluang menjana kewangan darinya. Kali ini, kami tampilkan 22 idea perabot berasaskan kayu pallet. Ia mudah dilakukan sendiri. Apa yang penting adalah imaginasi dan kekreatifan anda dalam merealisasikan perabot kayu pallet ini.

Baca: Inovasi Kayu Pallet Yang Bakal Melonjakkan Kreativiti Dan Poket Anda Juga

1. Meja kopi pelbagai guna yang memiliki ruangan simpanan di bahagian tengah dan boleh diangkat permukaan meja.

2. Meja berpermukaan kaca dan beroda ini sesuai digunakan di ruang tamu.

3. Beberapa kayu pallet disusun bertingkat dan dipasangkan kaki meja. Ia digunakan sebagai rak kasut.

4. Kayu-kayu pallet ditanggalkan daripada set pallet dan dibentukkan menjadi rak yang sesuai digunakan di dapur atau dobi rumah.

5. Kayu pallet digantung di dinding dan dipasangkan dengan pencangkuk besi yang sesuai digunakan untuk menggantungkan cawan dan mug.

6. Kayu-kayu pallet ditanggalkan daripada set pallet dan dibentuk menjadi rak botol dan dibawah boleh digunakan menyangkut gelas berkaki.

7. Kayu pallet digantungkan di dinding ini dipasangkan pencangkuk besi bagi menyangkut periuk dan kuali.

8. Susun atur set kayu pallet dan digabungkan hingga menjadi platform bagi tilam besar bersaiz queen.

9. Kayu pallet digunakan sebagai bahan asas untuk ruang bacaan kanak-kanak yang menarik.

10. Katil tidur buat anak-anak. Ia beroda dan boleh juga dibuatkan penghadang bagi anak-anak yang masih kecil. Semuanya daripada kayu pallet.

11. Meja kopi di luar dengan permukaan yang tidak akan menakung air hujan.

12. Kayu pallet dijadikan set kerusi rehat di taman

13. Jika tadi kayu pallet digunakan untuk menggantungkan cawan dan mug, kali ini kayu pallet boleh dibuat untuk menggantungkan peralatan kebun atau pasu bunga kecil.

15. Buaian outdoor bersaiz katil. Sedap boleh berayun sambil diulik angin lembut.

17. Kerusi yang boleh dijadikan katil kerana lebar dan panjang seperti katil. Di hujung terdapat ruangan untuk letak majalah dan buku.

18. Sesuai diletakkan di kawasan pavilion atau beranda bersaiz besar. Nampak kemas dan selesa apabila ia dicat warna hitam dan berkusyen.

19. Kayu pallet juga boleh dijadikan pagar dan pintu. Satu inovasi yang baik dan menjimatkan!

20. Kerusi santai berlapik kusyen. Sesuai di ruangan beratap. Disertakan sekali meja kopi beroda saiz mini.

LIKE dan FOLLOW Vocket di Facebook serta Instagram


Pernah Ditenggelami Banjir, Kami DIY Perabot Dan Hiasan Rumah Guna Barang Terpakai

Tujuan saya menulis di The Vocket sebab saya nak kongsi cerita saya dan suami buat sendiri perabot dan hiasan rumah guna barang-barang terpakai.

Tahun 2013, rumah yang suami beli untuk duduk bersama selepas kahwin ditenggelami air banjir besar, rumah kami di Kemaman, Terengganu.

Jadinya rumah kami terbengkalai macam tu sahaja, kesan lumpur pada dinding rumah, perabot sedia ada yang dah hancur (suami beli rumah sub-sale).

Bayangkan dari 2013 sampai hujung tahun 2015,rumah memang tak boleh nak buat apa-apa sebab takut banjir besar datang lagi.

Sehinggalah awal tahun 2016 kami pindah masuk rumah tersebut. Masa awal-awal masuk memang stress tengok keadaan rumah, dinding dan lantai memang kotor dengan kesan lumpur.

Nak cat rumah bukan pilihan utama sebab melibatkan kos tinggi sebab kena cat satu rumah, jadi saya terfikir untuk tampal frame gambar banyak-banyak dan gantung box crate pada dinding.

Saya memang suka beli benda-benda comel sejak dari zaman bujang. Bayangkan saya dah simpan barang-barang tu semua selama 2 tahun, barang-barang hiasan masa kahwin pun saya guna pakai untuk hiasan rumah.

Kerusi rumah dan katil suami buat pakai kayu pallet terbuang, tangga hiasan pun buat sendiri.

Almari baju kami dan almari baju anak kami gunapakai balik almari lama. Tanggalkan pintu dan cat balik almari tersebut, almari anak pula tampal dengan wallpaper nak tutup kecacatan yang ada pada almari tersebut.

Kos perabot keseluruhan rumah rasanya tak sampai RM500.

Kami memang guna balik almari lama tinggalan tuan rumah dan guna sebagai perabot dan hiasan rumah.

Bayangkan pintu kabinet almari dapur kami leraikan dan jadikan frame gambar

Di sini saya nak cakap yang ada banyak cara untuk cantikkan rumah. Jangan fikir nak cantik je kena kos tinggi,ada banyak sumber kita boleh guna pakai balik.

Kalau tak boleh bertukang sekaligus, bertukang sikit-sikit, macam kami sendiri pun berbulan-bulan nak hasilkan perabot macam ni, dan sampai sekarang pun masih lagi upgrade bahagian dapur, bilik kerja dan balkoni rumah.

Di bawah adalah gambar-gambar keadaan rumah kami.

Di bawah gambar-gambar almari bilik saya dan anak saya, serta gambar bilik.

Kepala katil tu suami saya leraikan pintu almari lama dan cat putih.

Almari anak pula cabut pintu almari dan tampal wallpaper. Almari anak asalnya dari almari lama suami masa zaman sekolah.


DJI Lancarkan ‘Mavic Pro’ Dron Tercanggih Pernah Dihasilkan Dengan Sokongan 4K

Satu perkara yang sering dihadapi oleh pengguna dron adalah masalah saiz dron yang besar. Sememangnya gadget ini sangat cool namun saiznya yang berat mungkin bakal memberi masalah buat pengguna. Pengguna seolah-olah terpaksa berkorban fungsi-fungsi canggih demi mendapatkan dron yang bersaiz kecil.

DJI selaku syarikat pioneer dron pada hari ini telah melancarkan sebuah dron dengan fungsi-fungsi canggih dan diumumkan dengan saiz yang kecil. Sama seperti DJI Phanton sebelum ini, cumanya direka dengan bentuk yang lebih garang, mudah dilipat dan portable.

Hadir dengan berat 743gram, DJI Mavic Pro sememangnya dron terhebat anda boleh miliki ketika ini. Apa yang kami maksudkan dengan terhebat adalah kebolehannya untuk membuat mengelak halangan, landing yang lancar serta GPS tracking yang mantap.

DJI Mavic Pro dikuasakan oleh bateri 3,830 mAH serta mampu berada di udara sekitar 27 minit. Buat anda yang impikan kelajuan pada dron, ‘this is the best dron for you’ dengan kelajuan mencecah 65km/h menggunakan speed mode.

Bersoal mengenai kualiti kamera, Mavic Pro hadir dengan kamera yang sama digunakan pada DJI Phantom 4 iaitu kamera 12-megapixel dengan sokongan video 4K pada 30 fps dan 1080p pada kadar 96 fps. Camera diletakkan bersama three-axis gimble bakal memberikan gambar yang sangat stabil seperti yang diidamkan buat para pengguna dron.

Sudahkah anda merasakan dron ini cukup cool? Kami agak teruja apabila DJI mengatakan segala fungsi yang kami sebutkan  diatas bukanlah fungsi yang sudah cukup cool buat DJI Mavic Pro.

Apa yang sebenarnya cool mengenai DJI Mavic Pro adalah fungsi aksesori DJI Goggles yang membolehkan anda menjadi seorang pilot pada sebuah dron dalam keadaan first-person view. Feel yang sama seperti berada di dalam sebuah game menggunakan VR headset.

DJI Mavic Pro turut diperkenalkan dengan fungsi gesture dimana membolehkan pengguna memberi arahan kepada dron. Berikan saja arahan kepada DJI Mavic untuk merakam atau mengambil gambar anda di udara menggunakan gesture. Function tracking pada DJI Mavic Pro membolehkan dron ini mengikut dan merakam kepada anda bergerak secara serentak. Awesome bukan?

Sangkaan kami DJI Mavic Pro bakal dijual lebih mahal berbanding GoPro Karma berdasarkan ciri-ciri yang ditawarkan. Ternyata sangkaan kami silap.Satu set DJI Mavic termasuk controller bakal mula dijual pada harga USD999 (~RM4,130) manakala harga bagi sebuah dron sahaja adalah USD749 (~RM3,100).